cyanic-selkie/wikianc huggingface dataset:
സിംഹം
സസ്തനികളിലെ ഫെലിഡേ കുടുംബത്തിലെ പാന്തറ ജനുസ്സിൽ ഉൾപ്പെട്ട ഒരു വന്യജീവിയാണ് സിംഹം. (ഇംഗ്ലീഷ്: Lion. ശാസ്ത്രീയനാമം പാന്തറ ലിയോ). വലിയ പൂച്ചകൾ (Big Cats) എന്നറിയപ്പെടുന്ന നാല് ജീവികളിൽ ഒന്നാണ് സിംഹം. 272 കിലോഗ്രാം വരെ ഭാരം വയ്ക്കുന്ന സിംഹങ്ങൾ മാർജ്ജാര വർഗ്ഗത്തിലെ രണ്ടാമത്തെ വലിയ ജീവിയാണ്. ആഫ്രിക്കൻ ഭൂഖണ്ഡത്തിലും ഏഷ്യയിലും ആണ് ഇപ്പോൾ സിംഹങ്ങൾ അധിവസിക്കുന്നത്. ഏഷ്യയിലിപ്പോഴുള്ളത് ഇന്ത്യയിലെ ഗിർ വനത്തിലുള്ള വളരെക്കുറച്ചു സിംഹങ്ങൾ മാത്രമാണ്. 10000 വർഷങ്ങൾക്ക് മുമ്പ് വരെ മനുഷ്യൻ കഴിഞ്ഞാൽ എറ്റവും കൂടുതൽ സ്ഥലങ്ങളിൽ അധിവസിച്ചിരുന്ന വലിപ്പമുള്ള സസ്തനി സിംഹമായിരുന്നു. ആഫ്രിക്കയുടെയും യൂറേഷ്യയുടെയും ഒട്ടുമിക്ക സ്ഥലങ്ങളിലും പടിഞ്ഞാറൻ യൂറോപ്പ് മുതൽ ഇന്ത്യ വരെയും അമേരിക്കയിൽ യൂക്കോൺ മുതൽ പെറു വരെയും സിംഹങ്ങൾ വസിച്ചിരുന്നു.
സിംഹം നിലനില്പ് അപകടകരമായ മൃഗങ്ങളുടെ പട്ടികയിൽ പെടുന്നു (റെഡ് ലിസ്റ്റ്). കഴിഞ്ഞ രണ്ടുദശാബ്ദം കൊണ്ട് സിംഹങ്ങളുടെ എണ്ണം 30% മുതൽ 50% വരെ കുറഞ്ഞിട്ടുണ്ട്. സം‌രക്ഷിത വനപ്രദേശങ്ങൾക്കും ദേശീയോദ്യാനങ്ങൾക്കും പുറത്ത് സിംഹങ്ങളുടെ അംഗസംഖ്യ തുലോം കുറവാണ്‌. സിംഹങ്ങളുടെ എണ്ണം കുറയുന്നതിന്റെ യഥാർഥ കാരണം ഇപ്പോഴും വെളിവായിട്ടില്ലെങ്കിലും ആവാസവ്യവസ്ഥ നഷ്ടപ്പെടലും വേട്ടയാടലുമാണ് പ്രധാനകാരണങ്ങളെന്നു കരുതുന്നു. റോമാ സാമ്രാജ്യത്തിൽ വളരെയധികം സിംഹങ്ങളെ കൂട്ടിലടച്ചു വളർത്തിയിരുന്നു. ഗ്ലാഡിയേറ്റർമാരുമായി പൊരുതാനായിരുന്നു ഇത്. വലിയ കുറ്റങ്ങൾ ചെയ്തവരെ സിംഹങ്ങൾക്ക് ഭക്ഷണമായി നൽകുന്ന ശിക്ഷാരീതിയും അവിടെ നിലവിലുണ്ടായിരുന്നു. ഏഷ്യൻ ഉപവർഗ്ഗത്തിൽ‌ പെട്ട സിംഹങ്ങളുടെ എണ്ണം വളരെകുറയാൻ ഇത് കാരണമായി. ഇപ്പോൾ ലോകമെമ്പാടുമുള്ള മൃഗശാലകൾ ഏഷ്യൻ ഉപസിംഹവർഗ്ഗങ്ങളെ വംശനാശത്തിൽ നിന്ന് രക്ഷിക്കാൻ പലതരം പ്രജനന പരിപാടികൾ നടത്തുന്നുണ്ട്.
ആൺസിംഹത്തിനുള്ള സട പെൺസിംഹത്തിൽ നിന്നും അതിനെ വ്യത്യസ്തനാക്കുന്നു. മനുഷ്യസംസ്കാരത്തിൽ സിംഹം പ്രത്യേകിച്ച് സിംഹത്തിന്റെ തല ഏറ്റവും കൂടുതൽ ഉപയോഗിക്കപ്പെട്ട ഒരു അടയാളമാണ്. പുരാതനകാലത്തുള്ള ഗുഹാചിത്രങ്ങൾ‍ ഇതിന് തെളിവു നൽകുന്നു. സാഹിത്യത്തിലും ശില്പങ്ങളിലും ചിത്രങ്ങളിലും ചലച്ചിത്രങ്ങളിലും ദേശീയപതാകകളിലും സിംഹത്തെ പലതരത്തിൽ പ്രതിനിധാനം ചെയ്യുന്നു. ഇന്ത്യയിൽ കടുവ ദേശീയമൃഗമാകുന്നതിന് മുൻപ് സിംഹമായിരുന്നു ദേശീയമൃഗം. ഇന്ത്യയുടെ ദേശീയചിഹ്നത്തിൽ നാല് സിംഹങ്ങളെ കാണിച്ചിരിക്കുന്നു.
ചരിത്രവും പരിണാമവും
thumb|left|സിംഹത്തിന്റെ തലയോട്ടി.ക്രൂഗർ നാഷ്ണൽ പാർക്കിൽ നിന്നുംഏറ്റവും പഴയ സിംഹഫോസിൽ ടാൻസാനിയയിൽ നിന്നുമാണ് കണ്ടെടുത്തിട്ടുള്ളത് 3.5 ദശലക്ഷം വർഷം പഴക്കമാണ് അതിനുള്ളത്. ശാസ്ത്രജ്ഞർ പലരും ഇത് സിംഹത്തിന്റെ ആവണമെന്നില്ലെന്നും സിംഹത്തോട് സാമ്യമുള്ള മറ്റേതെങ്കിലും ജീവിയുടേതാകാം എന്ന അഭിപ്രായവും പുറപ്പെടുവിച്ചിട്ടുണ്ട്. അംഗീകരിയ്ക്കപ്പെട്ടിട്ടുള്ള ഏറ്റവും പഴയ ഫോസിലിന് 1.5 ദശലക്ഷം വർഷം പഴക്കമാണുള്ളത്. ജനിതകപരമായി മറ്റുള്ള പാന്തറ ജനുസ്സ് മൃഗങ്ങളായ കടുവ, ജാഗ്വർ, പുലി എന്നിവ സിംഹത്തിന്റെ അടുത്ത ബന്ധുക്കളാണ്. ജനിതക പഠനത്തിലൂടെ ഈ ആധുനിക മൃഗങ്ങളിൽ ആദ്യം ഉരുത്തിരിഞ്ഞത് കടുവയാണ് എന്ന് മനസ്സിലാക്കാൻ കഴിഞ്ഞിട്ടുണ്ട്.അതിനു ശേഷം ഏകദേശം 1.9 ദശലക്ഷം വർഷം മുൻപ് ജാഗ്വർ ഉരുത്തിരിഞ്ഞു.സിംഹവും പുലിയും ഉരുത്തിരിഞ്ഞത് 1.25 ദശലക്ഷം വർഷം മുൻപാണ്. പാന്തറ ലിയോ വർഗ്ഗം മുൻപ് 1 ദശലക്ഷം വർഷത്തിനും 80,000 വർഷങ്ങൾക്കും ഇടയിൽ ആഫ്രിക്കയിൽ ആണ് ഉരുത്തിരിഞ്ഞത്. 70,000 വർഷങ്ങൾക്കു മുൻപ് ഇവ പാന്തറ ലിയോ ഫോസിലിസ്(Panthera leo fossilis) എന്ന ഉപവർഗ്ഗമായി യൂറോപ്പിലെത്തി. ഇവയിൽനിന്നും ഗുഹാ സിംഹം (Cave lion) പാന്തറ ലിയോ സ്പെലിയെ(Panthera leo spelaea) ഉടലെടുക്കുകയും ചെയ്തു.പിന്നീട് അമേരിക്കൻ വൻ‌കരകളിലേക്കെത്തിയ സിംഹങ്ങൾ പാന്തറ ലിയോ അട്രോക്സ്(Panthera leo atrox) അതായത് അമേരിക്കൻ സിംഹം ആയി പരിണമിച്ചു. ഏകദേശം 10,000 വർഷം മുൻപ് അവസാന ഹിമയുഗ കാലത്ത് യൂറേഷ്യയിലെയും അമേരിക്കയിലെയും സിംഹ വർഗ്ഗങ്ങൾക്ക് വംശനാശം സംഭവിച്ചു.
ഉപസിംഹവർഗ്ഗങ്ങളുടെ പരിണാമം
സമീപകാലത്തു ജീവിച്ചിരുന്ന സിംഹങ്ങളിലെ 12 ഉപവർഗ്ഗങ്ങളെ തിരിച്ചറിഞ്ഞിട്ടുണ്ട്.സിംഹങ്ങളിൽ വച്ച് ഏറ്റവും വലുത് വംശനാശം സംഭവിച്ച ബാർബറി സിംഹം എന്ന ഉപവർഗ്ഗത്തിലെ സിംഹങ്ങൾക്കാണ്. സിംഹവർഗ്ഗങ്ങൾ തമ്മിലുള്ള പ്രധാന വ്യത്യാസങ്ങൾ എവിടെ കാണപ്പെടുന്നു, സടയുടെ പ്രകൃതി, വലിപ്പം എന്നിവയാണ്. ഇതിലും പല തർക്കങ്ങളും നിലനിൽക്കുന്നുണ്ട്, മൃഗശാലയിലെ സിംഹങ്ങൾക്ക് പല ഉപവർഗ്ഗങ്ങളുമായും നല്ല സാദൃശ്യമുള്ളതാണ് പ്രധാനകാരണം. ഇന്ന് പൊതുവെ 8 ഉപവർഗ്ഗങളെയാണ് അംഗീകരിച്ചിട്ടുള്ളത് ഇതിൽ തന്നെ കേപ് സിംഹത്തിന്റെ പേരിലും തർക്കങ്ങൾ നിലനിൽക്കുന്നു.
സമീപകാലത്തെ സിംഹ ഉപവർഗ്ഗങ്ങൾ
thumb|തെക്കുപടിഞ്ഞാറൻ ആഫ്രിക്കൻ സിംഹം-പാ. ലി. ബ്ലെയൻബെർഗി ഇന്ന് അംഗീകൃതമായ 8 ഉപസിംഹവർഗ്ഗങ്ങൾ
ആദിമകാലത്തെ സിംഹവർഗ്ഗങ്ങൾ
ആദിമകാലത്ത് പലസിംഹവർ‌ഗ്ഗ‍ങ്ങളും ഭൂമിയിൽ ജീവിച്ചിരുന്നു. അവ താഴെ പറയുന്നവയാണ്.
thumb|സിംഹങ്ങളെ കാണിക്കുന്ന ഗുഹാചിത്രങ്ങൾ
ജനിതകപരമായ വർഗ്ഗീകരണം
2017 ലെ ക്യാറ്റ് സ്പെഷ്യലിസ്റ്റ് ഗ്രൂപ്പിന്റെ ശാസ്ത്രീയമായ പരിശോധനയിലൂടെ ഇവയ്ക്ക് ജനിതകപരമായി പാന്തീറ ലിയോ ലിയോ എന്നും പാന്തീറ ലിയോ മെലാനോചൈറ്റ എന്നീ രണ്ട് ഉപവിഭാഗങ്ങൾ മാത്രമേയുള്ളൂ എന്ന് കണ്ടെത്തി. പാന്തീറ ലിയോ മെലാനോചൈറ്റ തെക്കേ ആഫ്രിക്കയിൽ കണ്ടുവരുന്ന സിംഹങ്ങളാണ്. പാന്തീറ ലിയോ ലിയോയെ ഏഷ്യ, വടക്കൻ ആഫ്രിക്ക, പടിഞ്ഞാറേ ആഫ്രിക്ക എന്നിവിടങ്ങളിൽ കാണപ്പെടുന്നു.
ശരീരപ്രകൃതി
രണ്ടാമത്തെ വലിയ മാർജ്ജാര വംശജമൃഗമാണ് സിംഹം.ശക്തമായ ശരീരവും, ബലമുള്ള താടിയെല്ലും നീണ്ട കോമ്പല്ലുകളുമുള്ള സിംഹത്തിന് വലിയ ഇരകളെപ്പോലും വേട്ടയാടിപ്പിടിക്കാൻ സാധിക്കും.മഞ്ഞ മുതൽ കടുത്ത ബ്രൗൺ നിറം വരെ സിംഹങ്ങൾക്കുണ്ടാകാറുണ്ട്.ശരീരത്തിന്റെ അടിഭാഗം മുകൾഭാഗത്തെ അപേക്ഷിച്ച് ഇളം നിറമായിരിക്കും.വാലിന്റെ അറ്റത്തുള്ള രോമക്കൂട്ടം കറുപ്പുനിറത്തിലാണ്. സട ഇളം മഞ്ഞ മുതൽ കറുപ്പു വരെ നിറങ്ങളിൽ കാണപ്പെടുന്നു.
വാൽ അവസാനിക്കുന്നത് ഒരു കൂട്ടം രോമങ്ങളിലാണ്. മാർജ്ജാര വംശത്തിൽ സിംഹത്തിനു മാത്രമേ ഇങ്ങനെ വാലിന്റെ അറ്റത്ത് രോമക്കൂട്ടമുള്ളൂ. ജനിക്കുമ്പോൾ ഇത് ഉണ്ടാവില്ല 5 മാസം പ്രായമാകുമ്പോളാണ് വാലിന്റെ അറ്റത്തെ രോമവളർച്ച തുടങ്ങുക, 7 മാസമാകുമ്പോഴേക്കും ഇത് ഒറ്റനോട്ടത്തിൽ തിരിച്ചറിയാവുന്നത്ര വളർച്ച കൈവരിച്ചിരിക്കും.
സട
thumb|right|സടയില്ലാത്ത ഒരു ആൺസിംഹം,കെനിയയിലെ സാവോ നാഷ്ണൽ പാർക്കിൽ നിന്നുള്ള ദൃശ്യം thumb|left|250px|സിംഹത്തിന്റെ താപചിത്രംസട സിംഹത്തെ മറ്റു മാർജ്ജാര വംശജരിൽ നിന്നും വ്യത്യസ്തരാക്കുന്നു. സട സിംഹത്തെ ഉള്ളതിലും വലിപ്പം കൂടുതലായിക്കാണിക്കാൻ കാരണമാകുകയും തദ്വാരാ ഭീഷണമായ ഒരു രൂപം സിംഹങ്ങൾ മറ്റു സിംഹങ്ങളുമായും പ്രധാനമായി ആഫ്രിക്കയിലെ മുഖ്യഎതിരാളി ആയ കഴുതപ്പുലികളുമായും ഏറ്റുമുട്ടുമ്പോൾ നൽകുകയും ചെയ്യുന്നു. സട ഉണ്ടാകുന്നതും അതിന്റെ നിറവും വലിപ്പവും പാരമ്പര്യം, കാലാവസ്ഥ, പ്രായം, ടെസ്റ്റോസ്റ്റിറോൺ ഹോർമോണിന്റെ പ്രവർത്തനം എന്നീ ഘടകങ്ങളെ ആശ്രയിച്ചിരിക്കുന്നു. സാധാരണ ഇരുണ്ടതും ഇടതിങ്ങിയതുമായ സടയുള്ള സിംഹങ്ങൾ ആരോഗ്യവാന്മാരായിരിക്കും.ഇരുണ്ട സടയുള്ള സിംഹങ്ങൾക്ക് കൂടുതൾ പ്രത്യുൽ‌പാദനശേഷിയും അവയുടെ കുട്ടികൾക്ക് കൂടുതൽ ആരോഗ്യവും ഉണ്ടായിരിക്കും എന്നാൽ വേനൽക്കാലത്ത് ഏറ്റവും കൂടുതൽ ബുദ്ധിമുട്ട് അനുഭവിക്കുന്നതും ഇവയാണ്. ഒന്നിലധികം ആൺസിംഹങ്ങളാൽ നയിക്കപ്പെടുന്ന പ്രൈഡിൽ പെൺസിംഹങ്ങൾ കൂടുതൽ സടയുള്ള ആൺസിംഹങ്ങളുമായി രമിക്കാൻ ഇഷ്ടപ്പെടുന്നു എന്നും കണ്ടെത്തിയിട്ടുണ്ട്.
ശാസ്ത്രജ്ഞർ ആദ്യം സടയിലും മറ്റു ശരീരഭാഗങ്ങളിലുമുള്ള രൂപവ്യത്യാസം വച്ച് സിംഹങ്ങളെ വിവിധ ഉപവർഗ്ഗങ്ങളായി തിരിക്കാമെന്നു കരുതിയിരുന്നു. എന്നാൽ പിന്നീട് നടന്ന പഠനങ്ങൾ രൂപത്തിൽ കാലാവസ്ഥ മുതലായ ഘടകങ്ങൾ സ്വാധീനം ചെലുത്തുന്നുണ്ടെന്നു കണ്ടെത്തി. യൂറോപ്പിലേയും വടക്കേ അമേരിക്കയിലെയും തണുപ്പുള്ള മൃഗശാലകളിൽ കഴിയുന്ന സിംഹങ്ങൾക്ക് ഇടതിങ്ങിയ സട ഉണ്ടാകുന്നു. ഏഷ്യൻ സിംഹങ്ങൾക്ക് ആഫ്രിക്കൻ സിംഹങ്ങളേക്കാൾ സടയുടെ വലിപ്പം കുറവാണ്.
സട ഇല്ലാത്ത ആൺസിംഹങ്ങളെ സെനഗലിലും കെനിയയിലെ സാവോ ദേശീയോദ്യാനത്തിലും കണ്ടെത്തിയിട്ടുണ്ട്. ടിംബാവലിയിൽ കണ്ടെത്തിയ യഥാർഥ വെളുത്ത സിംഹത്തിനും സടയില്ല.യൂറോപ്യൻ ഗുഹാസിംഹങ്ങളുടെ ചിത്രങ്ങളിലും സടയുള്ള സിംഹങ്ങളെ കാണാൻ കഴിഞ്ഞിട്ടില്ല അതുമൂലം അവയ്ക്കും സട ഉണ്ടായിരുന്നില്ലെന്ന് കണക്കാക്കപ്പെടുന്നു.
വേട്ടയും ഭക്ഷണക്രമവും
thumb|left|ശക്തമായ താടിയെല്ലും മൂർച്ചയുള്ള പല്ലുകളും ഇരകളെ ശ്വാസം മുട്ടിച്ച് കൊല്ലാൻ ഉപയോഗിക്കുന്നു കൂട്ടമായി വേട്ടയാടുന്ന മൃഗമാണ് സിംഹം. പെൺസിംഹങ്ങളാണ് വേട്ടയാടുന്നതിൽ മുൻപിൽ. സിംഹങ്ങൾക്ക് 59കിമീ/മണിക്കൂർ വേഗത്തിൽ വരെ ഓടാൻ സാധിക്കും പക്ഷ ഇത്രയും വേഗത കുറച്ചു ദൂരം മാത്രമേ ലഭിക്കൂ, അതുമൂലം ഇരകളുടെ വളരെ അടുത്തെത്തിയിട്ടേ സിംഹങ്ങൾ ആക്രമണം ആരംഭിക്കാറുള്ളൂ. സാധാരണ പുൽക്കൂട്ടങ്ങളോ അതുപോലെ മറവു നൽകുന്ന പ്രദേശങ്ങളിലോ വെച്ച് രാത്രി സമയത്താണ് സിംഹങ്ങൾ വേട്ട നടത്തുക. 30 മീറ്റർ വരെ ഇരയുടെ അടുത്ത് പതുങ്ങി ചെന്നെത്തിയിട്ടേ വേട്ട ആരംഭിക്കാറുള്ളൂ. ഒരേ ഇരയെത്തന്നെ പല ദിക്കിൽ നിന്നും പലസിംഹങ്ങൾ ഒരേ സമയം ആക്രമിക്കുന്നു. ആക്രമണങ്ങൾ ചെറുതും ശക്തവുമായിരിയ്കും. ഓടിച്ചെന്നു ഇരയുടെ പുറത്ത് ചാടി വീഴുകയാണ് സാധാരണ ആക്രമണതന്ത്രം. ഇരയുടെ കഴുത്തിൽ പിടിമുറുക്കി ചെറിയ ഇരകളാണെങ്കിൽ കഴുത്തൊടിച്ചും വലിയവയാണെങ്കിൽ ശ്വാസം മുട്ടിച്ചുമാണ് കൊല്ലുക. ശക്തമായ താടിയെല്ല് സിംഹങ്ങളെ ഇതിന് സഹായിക്കുന്നു.
വലിയ സസ്തനികളാണ് സിംഹങ്ങളുടെ ഇരകളിൽ പ്രധാനം. ആഫ്രിക്കയിൽ വിൽഡ്‌ബീസ്റ്റ്, ഇം‌പാല, സീബ്ര, കാട്ടുപോത്ത്, കാട്ടുപന്നി(Warthog) എന്നിവയും ഇന്ത്യയിൽ നീൽഗായ്, പലതരം മാനുകൾ എന്നിവയും സിംഹങ്ങൾക്ക് ഇരകളാണ്. കൂട്ടമായി വേട്ടയാടുന്ന സിംഹങ്ങൾക്ക് ഒട്ടുമിക്ക വന്യജീവികളേയും വേട്ടയാടി കൊല്ലാൻ കഴിവുണ്ട്, എങ്കിലും പൂർണവളർച്ചയെത്തിയ ആനകളേയും, കാട്ടുപോത്തുകളേയും ജിറാഫുകളേയും സിംഹങ്ങൾ സാധാരണ വേട്ടയാടാറില്ല. ഇവയെ വേട്ടയാടുന്നതിനിടയിൽ പറ്റിയേക്കാവുന്ന പരിക്കുകളെ ഭയന്നാണിത്. എങ്കിലും ഭക്ഷണലഭ്യത വളരെയധികം കുറയുമ്പോൾ സിംഹങ്ങൾ വളരെവലിയ മൃഗങ്ങളായ ആനകളേയും ജിറാഫുകളേയും വേട്ടയാടുന്നു.ആഫ്രിക്കയിലെ സാവുടി നദിക്കരയിലെ സിംഹങ്ങൾ ആനകളേയും ക്രുഗർ നാഷ്ണൽ പാർക്കിലെ സിംഹങ്ങൾ ജിറാഫുകളേയും വേട്ടയാടുന്നു.
ഗംഗാസമതലം
thumb|250px|ഗംഗാനദിയും പോഷകനദികളും right|thumb|250px|ഗംഗാതടത്തിന്റെ ഉപഗ്രഹചിത്രം ഇന്ത്യയിലെ ഗംഗാനദിയുടെ പ്രവാഹത്തിന് ഇരുവശവുമുള്ള ഫലഭൂയിഷ്ടമായ സമതലപ്രദേശത്തെയാണ്‌ ഗംഗാസമതലം അഥവാ ഗംഗാതടംഎന്ന് വിളിക്കുന്നത്. വടക്ക് ശിവാലിക് മലകളും തെക്ക് മദ്ധ്യേന്ത്യൻ മലനിരകളും പടിഞ്ഞാറ് പഞ്ചാബ് ദൊവാബുവും പടിഞ്ഞാറ്‌ ബംഗാളിലെ അഴിമുഖവുമാണ് ഗംഗാസമതലത്തിന്റെ അതിർത്തികൾ ‌. പലപ്പോഴും ഗംഗാസമതലത്തേയും സിന്ധൂനദീതീരത്തുള്ള സമതലത്തേയും ചേർത്ത് ഒന്നായി സിന്ധു-ഗംഗാ സമതലം എന്നാണ്‌ പരാമർശിക്കാറുള്ളത്.
ഗംഗാസമതലം നിരപ്പുള്ള ഫലഭൂയിഷ്ടമായ ഒരു പ്രദേശമാണ്. ലോകത്തെ ഏറ്റവും ജനസാന്ദ്രതയേറിയ പ്രദേശങ്ങളിലൊന്നാണിവിടം. ഇവിടത്തെ മണ്ണിന്റെ ഫലഭൂയിഷ്ടതമൂലം വിവിധ തരത്തിലുള്ള വിളകളുടെ വിപുലമായ രീതിയിലുള്ള കൃഷി ഇവിടെ നടക്കുന്നു. ഇന്ത്യയുടെ 'ലോലമായ അടിവയർ' (soft under-belly) എന്നാണ് ഈ മേഖല അറിയപ്പെടുന്നത്.
നിരവധി നദികളുടെ സാന്നിധ്യം മുൻകാലങ്ങളിൽത്തന്നെ ചരക്കുനീക്കത്തിനും സഹായകമായി വർത്തിച്ചു. ഇന്ത്യയിലെ പ്രധാനപ്പെട്ട നഗരങ്ങളായ ദില്ലി, വരാണാസി, പട്ന, തുടങ്ങിയവ ഗംഗാതടത്തിലാണ് സ്ഥിതി ചെയ്യുന്നത്. ചരിത്രപരമായി ഗംഗാതടം തന്നെയാണ് ഇന്ത്യയുടെ പ്രധാനപ്പെട്ട ഭൂമേഖല. വൻ രാജവംശങ്ങൾ അവയുടെ തലസ്ഥാനങ്ങൾ ഇവിടെയാണ് സ്ഥാപിച്ചത്. ഗംഗാസമതലം പൂർണ്ണമായും ജനവാസമേഖലയാണ്. ഇന്ത്യയുടെ മറ്റു ഭാഗങ്ങളിലുള്ള പോലെ ആദിവാസികളും മറ്റും വസിക്കുന്ന കാടുകൾ ഇവിടെയില്ല.
പരിവർത്തനം
ഇന്ന് ഭൂമിശാസ്ത്രപരമായും ഭൌതികമായും ലളിതമായ ഘടനയുള്ള ഗംഗാതടം ഉപഭൂഖണ്ഡത്തിൽത്തന്നെ ഏറ്റവുമധികം മാറ്റത്തിനു വിധേയമായിട്ടുള്ള ഭൌമമേഖലയാണ്. ഗംഗാസമതലം കിടക്കുന്നിടം പുരാതനകാലത്ത് ഏതാണ്ട് 1300 അടി ആഴമുള്ള ഒരു കിടങ്ങായിരുന്നു. ഈ കിടങ്ങിനെക്കുറിച്ച് ഭൂമിശാസ്ത്രജ്ഞന്മാർക്കിടയിൽ വ്യത്യസ്തസിദ്ധാന്തങ്ങളുണ്ട്. ഹിമാലയത്തിനു രൂപം കൊടുത്ത അതേ ഭൌമപ്രതിഭാസത്തിന്റെ ഫലം തന്നെയാണ് ഈ കിടങ്ങും എന്ന് ചിലർ കരുതുന്നു. ഏതായാലും ഉപദ്വീപായ ഇന്ത്യയേയും ഹിമാലയത്തേയും വേർതിരിച്ച് ഒരു കിടങ്ങ് സ്ഥിതി ചെയ്തിരുന്നു എന്നുള്ളത് തർക്കമില്ലാത്തകാര്യമാണ്. പിൽക്കാലത്ത് ഈ കിടങ്ങിന് കിഴക്കുള്ള നദികളിലൂടെ നിക്ഷേപിക്കപ്പെട്ട മണ്ണ് മൂടി ഈ കിടങ്ങ് മൂടപ്പെട്ടു.
ഇത്ര വലിപ്പമുള്ള ഒരു കിടങ്ങ് മണ്ണടിഞ്ഞു മൂടപ്പെട്ടു എന്നത് അവിശ്വസനീയമായി തോന്നുമെങ്കിലും ഗംഗാനദി ഒരു ദിവസം ബംഗാൾ ഉൾക്കടലിലേക്കൊഴുക്കുന്ന മണ്ണിന്റെ കണക്ക് നോക്കിയാൽ ഇതിന് ന്യായീകരണം കണ്ടെത്താൻ സാധിക്കും. ഏതാണ്ട് പത്തു ലക്ഷം ടൺ മണ്ണ് ഗംഗാനദി ദിവസേന ബംഗാൾ ഉൾക്കടലിലേക്കെത്തിക്കുന്നെണ്ടാന്നാണ് ചില വിദഗ്ദ്ധർ കണക്കാക്കുന്നത്. നദി അതിന്റെ തടത്തിൽ നിക്ഷേപിക്കുന്ന മണ്ണിന് പുറമെയാണിത്. ഈ മണ്ണ് കൃഷിക്ക് ഏറ്റവും അനുയോജ്യമാണ്. അതുകൂടാതെ ഇഷ്ടികയും മറ്റു കളിമണ്ണുൽപ്പന്നങ്ങളും നിർമ്മിക്കാനും ഉപയോഗിക്കുന്നു.
കൃഷി
ഗംഗാതടത്തിലെ 90% ആളുകളുടേയും ജീവിതവൃത്തി കൃഷിയെ ആശ്രയിച്ചാണ്. ഇവിടത്തെ കൃഷി, നിരവധി ഘടകങ്ങളുമായി ബന്ധപ്പെട്ടിരിക്കുന്നുവെങ്കിലും മഴ തന്നെയാണ് അവയിൽ ഏറ്റവും പ്രധാനം.
തെക്കുപടിഞ്ഞാറൻ കാലവർഷത്തിന്റെ ബംഗാൾ ഉൾക്കടൽ ശാഖ ഹിമാലയം കടന്ന് വടക്കോട്ട് തിബറ്റിലേക്ക് പ്രവേശിക്കാൻ സാധിക്കാത്തതിനാൽ ബംഗാൾ ഉൾക്കടലിൽ നിന്ന് പടിഞ്ഞാറോട്ട് ദിശമാറി ഗംഗാസമതലത്തിലെത്തുന്നു. അവിടെ നിന്നും വീണ്ടൂം വടക്കുപടിഞ്ഞാറൻ ദിശയിലേക്ക് നീങ്ങുമ്പോഴേക്കും കാറ്റിലെ ജലാംശം നഷ്ടപ്പെടുന്നു. അങ്ങനെ ബംഗാളിൽ നിന്നും പഞ്ചാബിലെത്തുമ്പോഴേക്കും മഴ വളരെക്കുറഞ്ഞുകുറഞ്ഞു വരുനു. വേനൽക്കാലത്ത് ഗംഗാതടത്തിന്റെ വടക്കൻഭാഗങ്ങൾ അൽപ്പം വരണ്ടുണങ്ങുമെങ്കിലും സമതലം ഏതാണ്ട് വർഷം മുഴുവനും പച്ചപ്പുള്ളതായിരിക്കും.
ഗംഗാതടത്റ്റിന്റെ വടക്കു പടീഞ്ഞാറൻ ഭാഗത്ത് തെക്കുപടീഞ്ഞാറൽ കാലവർഷം എത്തുമ്പോഴേക്കും വളരെക്കുറച്ച് മഴ മാത്രമേ നൽകുന്നുള്ളൂ. ഇവിടത്തെ ശരാശരി വർഷപാതം 40 ഇഞ്ചോളമാണ്. അതു കൊണ്ട് ഈ മേഖലയിലെ കൃഷിക്ക് ജലസേചനം അത്യാവശ്യമാണ്. ഗോതമ്പ്, ബാർലി, അരി എന്നിവയാണ് ജലസേചനത്തിന്റെ സഹായത്താൽ കൃഷിചെയ്യുന്ന വിളകൾ. ചാമ ഇവിടത്തെ വേനൽകൃഷിയാണ്. ഇവിടത്തെ കാലാവസ്ഥ അനുയോജ്യമല്ലാത്തതിനാൽ അരി ഒരു പ്രാധാന്യം കുറഞ്ഞ കൃഷിയാണ്. ഗോതമ്പാണ് ഇവിടത്തെ ജനങ്ങളുടെ പ്രധാന ഭക്ഷണം ചപ്പാത്തിയുടെ രൂപത്തിലാണ് ഇവർ ഇത് ഭക്ഷിക്കുന്നത്.
അരിക്ക് വേണ്ട കാലാവസ്ഥയുടെ നേരെ വിപരീതമായ കാലാവസ്ഥയാണ് ഗോതമ്പ് കൃഷിക്ക് യോജിച്ചത്. പഞ്ചാബിലെ കുറഞ്ഞ താപനിലയും മിതമായ വർഷപാതവും ഇവിടത്തെ കൃഷിക്കാരെ ഗോതമ്പ് റാബി ക്കായി ഒക്ടോബറിൽ വിതയ്ക്കാനും മാർച്ചോടെ വിളവെടുക്കാനുംസഹായിക്കുന്നു.
അവലംബം
വർഗ്ഗം:സമതലങ്ങൾ
വർഗ്ഗം:ഇന്ത്യയിലെ ജൈവവൈവിധ്യ മേഖലകൾ വർഗ്ഗം:ഗംഗ വർഗ്ഗം:ഗംഗാസമതലം
കാഞ്ചൻജംഗ ദേശീയോദ്യാനം
സിക്കിം സംസ്ഥാനത്തിലെ വടക്കൻ ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് കാഞ്ചൻജംഗ ദേശീയോദ്യാനം. ഹിമാലയൻ പർവതനിരയിലെ ഏറ്റവും ഉയരം കൂടിയ മൂന്നാമത്തെ കൊടുമുടിയായ കാഞ്ചൻജംഗ ഈ ഉദ്യാനത്തിലാണ് സ്ഥിതി ചെയ്യുന്നത്.1977-ലാണ് ഇത് നിലവിൽ വന്നത്.
ഭൂപ്രകൃതി
1784 ചതുരശ്ര കിലോമീറ്ററാണ് ഇതിന്റെ വിസ്തൃതി. ഉദ്യാനത്തിന്റെ കിഴക്കുഭാഗം കൂറ്റൻ മഞ്ഞുപാറകൾ നിറഞ്ഞതാണ്. ഓക്ക്, ഫിർ, മേപ്പിൾ, വില്ലോ, ലാർച്ച്, ജൂനിപെർ തുടങ്ങിയ വൃക്ഷങ്ങളാണ് ഇവിടെ വളരുന്നത്.
ജന്തുജാലങ്ങൾ
ക്ലൗഡഡ് ലെപ്പേഡ്, ഹിമപ്പുലി, താർ, ഹിമാലയൻ കരിങ്കരടി, റെഡ് പാണ്ട, നീൽഗായ്, ഹൊരാൽ, കസ്തൂരിമാൻ, റസൽ അണലി തുടങ്ങിയ ജന്തുക്കളുടെ ആവാസകേന്ദ്രമാണിവിടം. ഐബിസ് ബില്‍, ഏഷ്യൻ എമറാൾഡ് കുക്കൂ എന്നീ പക്ഷികളെ ഇവിടെ കാണാം.
പി.എം.കെയേഴ്സ് ഫണ്ട്
ഇന്ത്യയിലെ കോവിഡ് -19 പകർച്ചവ്യാധി പ്രതിരോധത്തിനും ദുരിതാശ്വാസത്തിനുമായി 2020 മാർച്ച് 28 ന് പ്രധാനമന്ത്രിയുടെ സിറ്റിസൺ അസ്സിസ്റ്റൻസ് ആൻഡ് റിലീഫ് ഇൻ എമർജൻസി സിറ്റുവേഷൻ ഫണ്ട് (പിഎം കെയേഴ്സ് ഫണ്ട്) നിലവിൽ വന്നു. ഈ ഫണ്ട് കൊറോണ വൈറസ് പൊട്ടിപ്പുറപ്പെടുന്നതിനെതിരെയും ഭാവിയിലെ സമാനമായ സാഹചര്യങ്ങൾ, പകർച്ചവ്യാധികൾ എന്നിവക്കെതിരെ പോരാടുന്നതിനും നിയന്ത്രിക്കുന്നതിനും ദുരിതാശ്വാസ പ്രവർത്തനങ്ങൾക്കുമായി ഉപയോഗിക്കും. പിഎം കെയർ ട്രസ്‌റ്റിനാണ്‌ പിഎം കെയർ ഫണ്ടിന്റെ മേൽനോട്ടചുമതല. പ്രധാനമന്ത്രി നരേന്ദ്ര മോഡിയാണ്‌ ട്രസ്‌റ്റ്‌ ചെയർമാൻ. ആഭ്യന്തരമന്ത്രി അമിത്‌ ഷാ, പ്രതിരോധമന്ത്രി രാജ്‌നാഥ്‌ സിങ്‌, ധനമന്ത്രി നിർമല സീതാരാമൻ എന്നിവരാണ്‌ ട്രസ്‌റ്റംഗങ്ങൾ. ഈ ഫണ്ട് മൈക്രോ സംഭാവനകൾക്കും പ്രാപ്തമാക്കും. ഫണ്ടിനായി സ്വീകരിക്കുന്ന ഏറ്റവും കുറഞ്ഞ സംഭാവന ₹ 10 (പത്ത് ഇന്ത്യൻ രൂപ, ഇത് 14 അമേരിക്കൻ ഫിൽസിനു തുല്യമാണ്) ആണ്. സംഭാവനകൾ നികുതിയിളവുള്ളതും കോർപ്പറേറ്റ് സാമൂഹിക ഉത്തരവാദിത്വത്തിന് കീഴിലുള്ളതുമാണ്. കോവിഡ് -19 നെതിരായ യുദ്ധത്തിൽ പി‌എം‌ഒയ്ക്ക് നിരവധി അഭ്യർത്ഥനകൾ ലഭിച്ചിട്ടുണ്ടെന്ന് പ്രധാനമന്ത്രി പറഞ്ഞിരുന്നു. അതനുസരിച്ച്, ഫണ്ട് സജ്ജീകരിക്കുകയും അത് ദുരന്തനിവാരണത്തിനും ഗവേഷണത്തിനും ഉപയോഗിക്കുകയും ചെയ്യും.
അടിയന്തര സാഹചര്യങ്ങളിൽ വിദേശരാജ്യങ്ങളിൽ പ്രവർത്തിക്കുന്ന വ്യക്തികളിൽ നിന്നും സംഘടനകളിൽ നിന്നുമുള്ള സംഭാവനകൾ പിഎം കെയർസിന് സ്വീകരിക്കാം. പ്രധാനമന്ത്രിയുടെ ദേശീയ ദുരിതാശ്വാസ നിധിയായ പി‌.എം‌.എൻ‌.ആർ‌.എഫു മായി സമാനതകളുള്ള പദ്ധതിയാണിത്. ഈ മാർഗം വിദേശരാജ്യങ്ങളിൽ സഹായം വാങ്ങാൻ ഇന്ത്യക്ക് കഴിയും.
പ്രോത്സാഹനങ്ങൾ
ജൂൺ 30 ന് മുമ്പായി പി‌എം കെയേഴ്സ് ഫണ്ടിലേക്ക് നൽകുന്ന ഏത് സംഭാവനയും (80 ജി ) ആദായനികുതി ആക്റ്റ്, 1961 പ്രകാരം നികുതി ഇളവിന് അർഹതയുണ്ട്. കോർപ്പറേറ്റ് കാര്യങ്ങളുടെ മന്ത്രാലയം പി‌എം കെയേഴ്സ് ഫണ്ടിലേക്കുള്ള സംഭാവനകളെ കമ്പനികളുടെ കോർപ്പറേറ്റ് സാമൂഹിക ഉത്തരവാദിത്വത്തിന്റെ ഭാഗമായി കണക്കാക്കുമെന്ന് പ്രഖ്യാപിച്ചു, തുടർന്നുള്ള വർഷങ്ങളിൽ അധിക സി‌എസ്‌ആർ തട്ടിക്കിഴിക്കുകയും ചെയ്യും.
ഉപയോഗം
ഫണ്ടിൽ നിന്നുള്ള ആദ്യ വിഹിതം മെയ് 13 നാണ് പ്രഖ്യാപിച്ചത്. ആകെ ₹3100 കോടിയിൽ ഏകദേശം ₹2,000 കോടി 50,000 വെംതിലതൊര്സ് വാങ്ങാനും, ₹1,000 കോടി കുടിയേറ്റ തൊഴിലാളികളുടെ പരിചരണത്തിനും ക്ഷേമത്തിനും ,₹100 കോടി കോവിഡ് -19 വാക്സിൻ കണ്ടെത്തുന്നതിനും വികസിപ്പിക്കുന്നതിനും നീക്കിവച്ചിരുന്നു.
സ്വീകാരം
പ്രധാനമന്ത്രിയുടെ ദേശീയ ദുരിതാശ്വാസ നിധി (പി‌.എം‌.എൻ‌.ആർ‌.എഫ്) ൽ നിന്ന് പി‌എം കെയേഴ്സ് ഫണ്ട് വ്യത്യസ്തമാണ്. ഇത് 1948 ൽ സൃഷ്ടിച്ചതാണ്. അന്നുമുതൽ ഇന്ത്യാ ഗവൺമെന്റ് ഇത് ദുരിതാശ്വാസപ്രവർത്തനങ്ങൾക്ക് ഉപയോഗിക്കുന്നു, ഉദാഹരണത്തിന് സമീപകാലത്തെ 2013 ഉത്തരേന്ത്യൻ വെള്ളപ്പൊക്കം, 2015 ദക്ഷിണേന്ത്യൻ വെള്ളപ്പൊക്കം, 2019 കേരള വെള്ളപ്പൊക്കം.
ഫണ്ട്/ട്രസ്റ്റ് രൂപീകരണത്തിനുശേഷം, ഒരു പ്രത്യേക ഫണ്ട് ആവശ്യമായി വന്നത് എന്തുകൊണ്ട്, രജിസ്റ്റർ ചെയ്തപ്പോൾ, ഏത് ആക്ടിന് കീഴിലാണ്, ട്രസ്റ്റിന്റെ ഭാഗമായി സിവിൽ സമൂഹത്തിലോ പ്രതിപക്ഷത്തിലോ ഏതെങ്കിലും അംഗങ്ങൾ അടങ്ങിയിട്ടില്ലാത്തത് എന്തുകൊണ്ടെന്ന് നിരവധി ചോദ്യങ്ങൾ പ്രതിപക്ഷ അംഗങ്ങൾ ഉന്നയിച്ചു. ഓരോ സംസ്ഥാനത്തിന്റെയും വ്യക്തിഗത ദുരിതാശ്വാസ ഫണ്ടുകളെ അപേക്ഷിച്ച് പ്രധാനമന്ത്രി കെയർ ഫണ്ടിന്റെ മുൻഗണനയെക്കുറിച്ച് വിവിധ സംസ്ഥാനങ്ങളിലെ മുഖ്യമന്ത്രിമാർ ചോദ്യം ചെയ്യുകയും ചെയ്തു.
കൂടാതെ, 2021 മാർച്ച് വരെ എല്ലാ മാസവും ഫണ്ടിലേക്ക് ഒരു ദിവസത്തെ ശമ്പളം നിർബന്ധമായും സംഭാവന ചെയ്യാൻ ധനകാര്യ മന്ത്രാലയത്തിന്റെ റവന്യൂ വകുപ്പ് ജീവനക്കാരോട് അഭ്യർത്ഥിച്ചു. സംഭാവന നൽകാൻ തയ്യാറായില്ലെങ്കിൽ രേഖാമൂലമുള്ള അപേക്ഷ നൽകാൻ ജീവനക്കാരോട് അഭ്യർത്ഥിച്ചു, ഇത് ചിലരുടെ അതൃപ്തിക്ക് കാരണമായി.
പി എം കെയേഴ്സ് ഫണ്ട് കോവിഡ് -19 മൂലമുണ്ടായ പകർച്ചവ്യാധികൾക്കായി പ്രത്യേകമായി നീക്കിവച്ചിട്ടുള്ളതാണെന്നും  മറുവശത്ത്, പി‌ എം‌ എൻ ‌ആർ ‌എഫ് എല്ലാത്തരം പ്രകൃതിദുരന്തങ്ങൾക്കും വേണ്ടിയുള്ളതാനെന്ന് സർക്കാർ ഔദ്യോഗികമായി വ്യക്തമാക്കി. കൺസോളിഡേറ്റഡ് ഫണ്ടിൽ നിന്ന് ചെലവഴിക്കാൻ പാർലമെന്റിന്റെ അനുമതി ആവശ്യമാണെന്നും സംഭാവന അടിസ്ഥാനമാക്കിയുള്ള ഫണ്ടിന് അത്തരം നിയമനിർമ്മാണ ആശങ്കകളൊന്നുമില്ലെന്നും ഉദ്യോഗസ്ഥർ വ്യക്തമാക്കി. ഇതുപോലുള്ള പ്രശ്‌നത്തിന് പ്രത്യേക ഫണ്ട് സജ്ജീകരിക്കുന്നത് കൂടുതൽ ആളുകളെ സംഭാവന ചെയ്യാൻ പ്രേരിപ്പിക്കുമെന്ന്  മറ്റ് ആളുകൾ വിശ്വസിച്ചു.
കോവിഡ് -19 നായുള്ള പി എം കെയേഴ്സ് ഫണ്ടിന്റെ ഭരണഘടനയുടെ നിയമസാധുതയെ ചോദ്യം ചെയ്തുകൊണ്ട് മനോഹർ ലാൽ ശർമ സമർപ്പിച്ച പൊതുതാൽപര്യ ഹർജി (PIL) സുപ്രീം കോടതി തള്ളി.
പി എം കെയേഴ്സ് ഫണ്ട് സൃഷ്ടിച്ച ഉടൻ തന്നെ ഒന്നിലധികം വ്യാജ അക്കൗണ്ടുകൾ പ്രചാരത്തിൽ വരുകയും ചെയ്തു. യഥാർത്ഥ യു‌പി‌ഐ അക്കൗണ്ട്‌‌ pmcares@sbi ഉം pmcares@iob ഉം ആയിരിക്കുമ്പോൾ‌ ആളുകളെ കബളിപ്പിക്കാൻ pmcare@sbi (S/ എസ് എന്നത് ഒഴിവാക്കി) എന്ന യു‌പി‌ഐ അക്കൗണ്ട് സൃഷ്‌ടിച്ചതിന് ദില്ലി പോലീസ് ഒരു വ്യക്തിക്കെതിരെ കേസെടുത്തു.
കംട്രോളർ ആന്റ് ഓഡിറ്റർ ജനറൽ (സി.ഐ.ജി) ഫണ്ട് ഓഡിറ്റ് ചെയ്യാൻ അനുവദിച്ചിട്ടില്ലെന്ന് വ്യക്തമാക്കി, കാരണം ഇത് വ്യക്തികളുടെയും സംഘടനകളുടെയും സംഭാവനകളെ അടിസ്ഥാനമാക്കിയുള്ളതാണ്. ഒരു ചാരിറ്റി സംഘടന ഓഡിറ്റ് ചെയ്യാനുള്ള അധികാരം ഞങ്ങൾക്കില്ല’- ഉദ്യോഗസ്ഥൻ വിശദീകരിച്ചു. എന്നാൽ “ട്രസ്റ്റികൾ നിയമിക്കുന്ന സ്വതന്ത്ര ഓഡിറ്റർമാർ” ഫണ്ട് ഓഡിറ്റ് ചെയ്യുമെന്ന് സർക്കാർ വ്യക്തമാക്കി. 1948ൽ രൂപീകരിക്കപ്പെട്ട പ്രധാനമന്ത്രിയുടെ ദുരിതാശ്വാസ നിധിയിലും സി.എ.ജി ഓഡിറ്റ് നടത്താറില്ല.
സുര്യശ്രീ ഹർഷ തേജ, അസിം പ്രേംജി സർവകലാശാലയിലെ ബിരുദാനന്തര ബിരുദ വിദ്യർത്ഥി, 2020 ഏപ്രിൽ 1-ന് വിവരാവകാശ നിയമപ്രകാരം നൽകിയ അപേക്ഷയിൽ  പി.എം.കെയേഴ്സ് ഒരു പൊതുസ്ഥാപനമല്ലന്നും അതിനാൽ ഇത് സംബന്ധിച്ച വിവരങ്ങൾ വിവരാവകാശ നിയമപ്രകാരം നല്കാൻ കഴിയില്ലെന്നും മെയ് 29-ന് പ്രദാനമത്രിയുടെ കാര്യാലയം മറുപടി നൽകി. വിവരാവകാശ നിയമത്തിലെ വകുപ്പ്‌ 2 (എച്ച്) പ്രകാരം പി.‌എം കെയേഴ്സ് ഫണ്ട് ഒരു പൊതുസ്ഥാപനമല്ല. എന്നിരുന്നാലും, പി.‌എം കെയേഴ്സ് ഫണ്ടുമായി ബന്ധപ്പെട്ട പ്രസക്തമായ വിവരങ്ങൾ വെബ്‌സൈറ്റ് - https://www.pmcares.gov.in/en/ ൽ കാണാം എന്നും വിവരാവകാശ അപേക്ഷയ്ക്കുള്ള പ്രതികരണത്തിൽ പറയുന്നു.
അവലംബങ്ങൾ
വർഗ്ഗം:ദുരിതാശ്വാസനിധി
സഭൈക്യപ്രസ്ഥാനം
എക്യുമിനിസം എന്ന ആംഗലപദത്തിന്റെ സമാനപദമായാണു സഭൈക്യ പ്രസ്ഥാനം എന്ന പ്രയോഗം ഭാഷയിൽ കടന്നു വന്നതു. ഭിന്നിച്ചു നില്ക്കുന്ന ക്രൈസ്തവസഭകളെ ഒരുമിച്ചു അണിനിരത്തുവാൻ പത്തൊമ്പതാം നൂറ്റാണ്ടിൽ നവീകരണസഭയിൽപെട്ടവർ മുൻകയ്യെടുത്താരംഭിച്ച പ്രസ്ഥാനമാണിതു.
1000 വർഷത്തെ ശീശ്മയ്ക്കു വിരാമമിട്ടു കൊണ്ടു റോമാ മാർപാപ്പ പൗലോസ് ആറാമനും ഈസ്റ്റേൺ ഓർത്തഡോക്സ്‌ സഭകളുടെ പ്രധാന പാത്രിയർക്കീസായ എക്യുമിനിക്കൽ പാത്രിയാർക്കീസ്‌ അത്തനാഗോറസ് ബാവയും തമ്മിലും 1500 വർഷത്തെ ശീശ്മയ്ക്കു് ശേഷം റോമാ മാർപാപ്പ പൗലോസ് ആറാമനും ഓറിയന്റൽ ഓർത്തഡോക്സ്‌ സഭകളുടെ  പാത്രിയർക്കീസുമാരിൽ ഒന്നാമനായ അലക്സാന്ത്രിയാ മാർപാപ്പ ഷെനൂദ തൃതീയനും തമ്മിലും 1960-കളിൽ നടത്തിയ കൂടിക്കാഴ്ചകൾ  ഐതിഹാസികമായിരുന്നു.
കെൻ തോംപ്സൺ
കെൻ തോംപ്സൺ (ജനനം:1942)യുണിക്സ് ഓപ്പറേറ്റിംഗ് സിസ്റ്റം, സി ലാംഗ്വോജ് എന്നിവയുമായി ഇഴ പിരിക്കാനാവത്ത വിധം ബന്ധപ്പെട്ട് കിടക്കുന്ന നാമമാണ് കെൻ. 1969 ലാണ് യുണിക്സ് ഓപ്പറേറ്റിംഗ് സിസ്റ്റം രചിക്കുന്നത്. 1970 ൽ ബി എന്ന കമ്പ്യൂട്ടർ ഭാഷ രചിച്ചു.ഇതിനെ പരിഷ്കരിച്ചാണ് ഡെന്നിസ് റിച്ചി സി ലാംഗ്വോജ് വികസിപ്പിച്ചത്. 1973 ൽ ഇരുവരും ചേർന്ന് യുണിക്സ് ഓപ്പറേറ്റിംഗ് സിസ്റ്റം 'സി' ഭാഷയിൽ മാറ്റിയെഴുതി. ചെസ്സ് കളിക്കാൻ കഴിയുന്ന 'Befle' എന്ന കമ്പ്യൂട്ടർ വികസിപ്പിച്ചതിനു പിന്നിൽ ജോസഫ് കോൺഡനോടൊപ്പം തോംപ്സൺ ഉണ്ടായിരുന്നു. പ്ലാൻ 9 ഓപ്പറേറ്റിംഗ് സിസ്റ്റത്തിന്റെ സ്രഷ്ടാക്കളിൽ ഒരാളും ആദ്യകാല ഡെവലപ്പറുമായിരുന്നു. 2006 മുതൽ തോംസൺ ഗൂഗിളിൽ ജോലി ചെയ്തു, അവിടെ വെച്ച് ചെയ്ത ഗോ പ്രോഗ്രാമിംഗ് ഭാഷയുടെ സഹ-സൃഷ്ട്രാവാണ്.
റെഗുലർ എക്‌സ്‌പ്രഷനുകൾ, ആദ്യകാല കമ്പ്യൂട്ടർ ടെക്സ്റ്റ് എഡിറ്ററുകളായ ക്യുഇഡി(QED), എഡ്(ed (text editor)), യു.ടി.എഫ്-8 എൻകോഡിംഗിന്റെ നിർവചനം, കമ്പ്യൂട്ടർ ചെസ്സിനെക്കുറിച്ചുള്ള അദ്ദേഹത്തിന്റെ കൃതി എന്നിവയും, എൻഡ് ഗെയിം ടേബിൾബേസുകളും ചെസ്സ് മെഷീനായ ബെല്ലാ മുതലയാവയാണ് അദ്ദേഹത്തിന്റെ ശ്രദ്ധേയമായ സംഭാവനകൾ. 1983 ൽ തന്റെ ദീർഘകാല സഹപ്രവർത്തകനായ ഡെന്നിസ് റിച്ചിക്കൊപ്പം ട്യൂറിംഗ് അവാർഡ് നേടി.
ആദ്യകാല ജീവിതവും വിദ്യാഭ്യാസവും
തോംസൺ ന്യൂ ഓർലിയാൻസിലാണ് ജനിച്ചത്. എങ്ങനെയാണ് അദ്ദേഹം പ്രോഗ്രാം പഠിച്ചതെന്ന് ചോദിച്ചപ്പോൾ തോംസൺ ഇങ്ങനെ പറഞ്ഞു, "എനിക്ക് എല്ലായ്പ്പോഴും യുക്തിസഹജമായ കാര്യങ്ങളിൽ ആകൃഷ്ടനായിരുന്നു, ഗ്രേഡ് സ്കൂളിൽ പോലും ബൈനറി, അതുപോലുള്ള കാര്യങ്ങളിൽ ഗണിത പ്രശ്‌നങ്ങളിൽ ഞാൻ പ്രവർത്തിക്കാറുണ്ടായിരുന്നു കാരണം അവ എന്നെ ആകർഷിച്ചതുകൊണ്ടാണ്." തോം‌പ്സൺ 1965 ൽ സയൻസ് ബിരുദവും 1966 ൽ ബിരുദാനന്തര ബിരുദവും, ഒരേ സമയം ഇലക്ട്രിക്കൽ എഞ്ചിനീയറിംഗിലും, കമ്പ്യൂട്ടർ സയൻസിലും ഉള്ള ബിരുദങ്ങൾ ബെർക്ക്‌ലിയിലെ കാലിഫോർണിയ സർവകലാശാലയിൽ നിന്ന് നേടി. അവിടെ അദ്ദേഹത്തിന്റെ മാസ്റ്റർ തീസിസ് ഉപദേഷ്ടാവ് എൽവിൻ ബെർലേകാംപ് ആയിരുന്നു.
കരിയറും ഗവേഷണവും
തോം‌പ്സണെ ബെൽ ലാബ്സ് 1966 ൽ നിയമിച്ചു. 1960 കളിൽ ബെൽ ലാബിൽ തോംസണും ഡെന്നിസ് റിച്ചിയും മൾട്ടിക്സ് ഓപ്പറേറ്റിംഗ് സിസ്റ്റത്തിൽ പ്രവർത്തിച്ചു. മൾട്ടിക്സ് ഒഎസിന് വേണ്ടി പ്രവർത്തിക്കുമ്പോൾ തന്നെ തോംസൺ ബോൺ പ്രോഗ്രാമിംഗ് ഭാഷ സൃഷ്ടിച്ചു. സ്പേസ് ട്രാവൽ എന്ന പേരിൽ ഒരു വീഡിയോ ഗെയിമും അദ്ദേഹം സൃഷ്ടിച്ചു. പിന്നീട് മൾട്ടിക്സ് പദ്ധതിയിൽ നിന്ന് ബെൽ ലാബ്സ് പിന്മാറി. ഗെയിം കളിക്കുന്നതിനായി, തോംസൺ ഒരു പഴയ പിഡിപി -7 മെഷീനിൽ സ്പേസ് ട്രാവൽ വീണ്ടും കോഡ് എഴുതി. ക്രമേണ, തോംസൺ വികസിപ്പിച്ച ഉപകരണങ്ങൾ യുണിക്സ് ഓപ്പറേറ്റിംഗ് സിസ്റ്റമായി മാറി: അത് പിഡിപി -7 ൽ പ്രവർത്തിക്കുന്നു, തോം‌സണിന്റെയും റിച്ചിയുടെയും നേതൃത്വത്തിലുള്ള ബെൽ ലാബ്സ് ഗവേഷകരുടെ ഒരു സംഘവും റൂഡ് കാനഡയും ഉൾപ്പെടെ ഒരു ശ്രേണി ഫയൽ സിസ്റ്റം വികസിപ്പിച്ചു, കമ്പ്യൂട്ടർ പ്രക്രിയകളുടെയും ഉപകരണങ്ങളുടെയും ആശയങ്ങൾ ഫയലുകൾ, ഒരു കമാൻഡ്-ലൈൻ ഇന്റർപ്രെറ്റർ, എളുപ്പത്തിൽ ഇന്റർ-പ്രോസസ് ആശയവിനിമയത്തിനുള്ള പൈപ്പുകൾ, ചില ചെറിയ യൂട്ടിലിറ്റി പ്രോഗ്രാമുകൾ മുതലായവ. 1970 ൽ ബ്രയാൻ കെർണിഗാൻ "മൾട്ടിക്സിന്" "യുണിക്സ്" എന്ന പേര് നിർദ്ദേശിച്ചു. യുണിക്സിലെ പ്രാരംഭ പ്രവർത്തനത്തിനുശേഷം, തോം‌പ്സൺ, യുണിക്സിന് ഒരു സിസ്റ്റം പ്രോഗ്രാമിംഗ് ഭാഷ ആവശ്യമാണെന്ന് തീരുമാനിക്കുകയും റിച്ചിയുടെ സി യുടെ മുൻഗാമിയായ ബി പ്രോഗ്രാമിങ് ഭാഷ സൃഷ്ടിക്കുകയും ചെയ്തു.
1960 കളിൽ തോം‌സൺ റെഗുലർ എക്സ്പ്രക്ഷനിൽ പ്രവർത്തനം ആരംഭിച്ചു. ക്യുഇഡി(QED) എഡിറ്ററിന്റെ സിടിഎസ്എസ്(CTSS) പതിപ്പ് തോംസൺ വികസിപ്പിച്ചെടുത്തിട്ടുണ്ട്, അതിൽ വാചകം തിരയുന്നതിനുള്ള റെഗുലർ എക്സ്പ്രക്ഷനുകൾ ഉൾപ്പെടുന്നു. ക്യുഇഡിയും തോംസണിന്റെ പിന്നീടുള്ള എഡിറ്റർ പതിപ്പും (യുണിക്സിലെ സ്റ്റാൻഡേർഡ് ടെക്സ്റ്റ് എഡിറ്റർ) റെഗുലർ എക്സ്പ്രഷനുകളുടെ ജനപ്രീതിക്ക് വളരെയധികം സഹായിച്ചു, കൂടാതെ യുണിക്സ് ടെക്സ്റ്റ് പ്രോസസ്സിംഗ് പ്രോഗ്രാമുകളിൽ റെഗുലർ എക്സ്പ്രഷനുകൾ വ്യാപകമായി. ഇന്ന് റെഗുലർ എക്‌സ്‌പ്രഷനുകളിൽ പ്രവർത്തിക്കുന്ന മിക്കവാറും എല്ലാ പ്രോഗ്രാമുകളും തോംസണിന്റെ നൊട്ടേഷൻ വകഭേദങ്ങൾ ഉപയോഗിക്കുന്നു. എക്സ്പ്രഷൻ പൊരുത്തപ്പെടുത്തൽ വേഗത്തിലാക്കുന്നതിന് റെഗുലർ എക്സ്പ്രഷനെ നോൺഡെർമിനിസ്റ്റിക് ഫിനിറ്റ് ഓട്ടോമാറ്റണാക്കി മാറ്റാൻ ഉപയോഗിക്കുന്ന തോംസണിന്റെ കൺസ്ട്രക്ഷൻ അൽഗോരിതം അദ്ദേഹം കണ്ടുപിടിച്ചു.
1970കൾ
സി പ്രോഗ്രാമിംഗ് ഭാഷയുടെ വികാസത്തിന് തോംസണിന്റെ യുണിക്സ് ഡെവലപമെന്റിൽ നിന്നുള്ള പ്രതികരണവും നിർണായകമായിരുന്നു. സി ഭാഷ "സിസ്റ്റത്തിന്റെ മാറ്റിയെഴുത്തുകളിലൊന്നിൽ നിന്നാണ് വളർന്നതെന്നും തോം‌സൺ പിന്നീട് പറഞ്ഞു, ഇത് എഴുത്ത് സംവിധാനങ്ങൾക്ക് അനുയോജ്യമായിത്തീർന്നു ".1975-ൽ തോംസൺ ബെൽ ലാബിൽ നിന്ന് ഒരു സബ്ബാബിറ്റിക്കൽ എടുത്ത് (Sabbatical-ഒരു യൂണിവേഴ്സിറ്റി അധ്യാപകനോ മറ്റ് തൊഴിലാളികൾക്കോ പഠനത്തിനോ യാത്രയ്‌ക്കോ അനുവദിക്കുന്ന ശമ്പളത്തോടുകൂടിയ അവധി, പരമ്പരാഗതമായി ഓരോ ഏഴ് വർഷവും കൂടുമ്പോഴും നൽകുന്ന ഒരു വർഷത്തെ അവധി), തോംസൺ മുമ്പ് പഠിച്ചിരുന്ന ബേക്കർലേ യൂണിവേഴസ്റ്റിയിലേക്ക് പോയി. അവിടെവെച്ച്, പി‌ഡി‌പി -11 / 70 ൽ പതിപ്പ് 6 യുണിക്സ് ഇൻസ്റ്റാൾ ചെയ്യാൻ അദ്ദേഹം സഹായിച്ചു. ബെർക്ക്‌ലിയിലെ യുണിക്സ് പിന്നീട് സ്വന്തം സിസ്റ്റമായി പരിപാലിക്കപ്പെട്ടു, ഇത് പിന്നീട് ബെർക്ക്‌ലി സോഫ്റ്റ്വെയർ ഡിസ്ട്രിബ്യൂഷൻ (ബിഎസ്ഡി) എന്നറിയപ്പെട്ടു.
കെൻ തോംസൺ യുണിക്‌സിന്റെ (1971) ആദ്യ പതിപ്പിനായി "ചെസ്" എന്ന പേരിൽ ഒരു ചെസ്സ് കളിക്കുന്ന പ്രോഗ്രാം എഴുതി. പിന്നീട്, ജോസഫ് കോണ്ടനൊപ്പം, തോംസൺ ലോക ചാമ്പ്യൻ ചെസ്സ് കമ്പ്യൂട്ടറായ ബെല്ലെ എന്ന ഹാർഡ്‌വെയർ സഹായത്തോടെയുള്ള പ്രോഗ്രാം സൃഷ്ടിച്ചു. 4, 5, 6-പീസ് എൻ‌ഡിംഗുകൾ‌ക്കായി എൻ‌ഡ്‌ഗെയിം ടേബിൾ‌ബേസുകൾ‌ എന്നറിയപ്പെടുന്ന ചെസ്സ് എൻ‌ഡിംഗുകളുടെ പൂർണ്ണമായ എണ്ണം സൃഷ്ടിക്കുന്നതിനുള്ള പ്രോഗ്രാമുകളും അദ്ദേഹം എഴുതി, ചെസ് പ്ലേയിംഗ് കമ്പ്യൂട്ടർ പ്രോഗ്രാമുകൾ‌ അവയിൽ‌ സംഭരിച്ചിരിക്കുന്ന സ്ഥാനം എത്തിക്കഴിഞ്ഞാൽ‌ "മികച്ച" നീക്കങ്ങൾ‌ നടത്താൻ‌ അനുവദിക്കുന്നു. പിന്നീട്, ചെസ്സ് എൻഡ് ഗെയിം വിദഗ്ദ്ധനായ ജോൺ റോയ്ക്രോഫ്റ്റിന്റെ സഹായത്തോടെ തോംസൺ സിഡി-റോമിൽ തന്റെ ആദ്യ ഫലങ്ങൾ വിതരണം ചെയ്തു. കമ്പ്യൂട്ടർ ചെസ്സിനായി കെൻ തോംസൺ നൽകിയ വിവിധ സംഭാവനകൾക്കായി 2001 ൽ ഐസിജിഎ ജേണൽ ഒരു മുഴുവൻ ലക്കവും നീക്കിവച്ചു.
1980കൾ
1980 കളിലുടനീളം, തോം‌സണും റിച്ചിയും യൂണിക്സ് പരിഷ്കരിക്കുന്നത് തുടർന്നു, 8, 9, 10 പതിപ്പുകൾക്കായി ബി‌എസ്‌ഡി കോഡ്ബേസ് സ്വീകരിച്ചു. 1980 കളുടെ മധ്യത്തിൽ, യുണിക്സിന് പകരമായി ഒരു പുതിയ ഓപ്പറേറ്റിംഗ് സിസ്റ്റത്തിന്റെ പ്രവർത്തനം ബെൽ ലാബിൽ ആരംഭിച്ചു. യുണിക്സിന്റെ തത്ത്വങ്ങൾ ഉപയോഗപ്പെടുത്തുന്ന ഒരു പുതിയ ഓപ്പറേറ്റിംഗ് സിസ്റ്റമായ ബെൽ ലാബിൽ നിന്നുള്ള പ്ലാൻ 9 ന്റെ രൂപകൽപ്പന ചെയ്യുന്നതിനും അത് നടപ്പാക്കുന്നതിനും തോംസൺ പ്രധാന പങ്കുവഹിച്ചു, എല്ലാ പ്രധാന സിസ്റ്റങ്ങളിലും നടപ്പിലാക്കി. റിസർച്ച് യൂണിക്സിന്റെ പിന്നീടുള്ള പതിപ്പുകളുടെ ഭാഗമായ ചില പ്രോഗ്രാമുകളായ എംകെ(mk), ആർസി(rc) എന്നിവയും പ്ലാൻ 9 ൽ ഉൾപ്പെടുത്തി.
സി++ പ്രോഗ്രാമിംഗ് ഭാഷയുടെ ആദ്യകാല പതിപ്പുകൾ തോംസൺ ‌ബ്യാൻ സ്ട്രൗസ്ട്രെപിനായി തോം‌സൺ പ്രോഗ്രാമിംഗ് ഭാഷയുടെ ആദ്യകാല പതിപ്പുകൾ പരീക്ഷിച്ചു പക്ഷേ പതിപ്പുകൾ തമ്മിലുള്ള പതിവ് പൊരുത്തക്കേടുകൾ കാരണം പിന്നീട് സി++ൽ പ്രവർത്തിക്കാൻ വിസമ്മതിച്ചു. 2009 ലെ ഒരു അഭിമുഖത്തിൽ തോംസൺ സി++ നെക്കുറിച്ച് ഒരു നിഷേധാത്മകമായ അഭിപ്രായം പറഞ്ഞു, "ഇത് ധാരാളം കാര്യങ്ങൾ പകുതി നന്നായി ചെയ്യുന്നു, ഇത് പരസ്പരവിരുദ്ധമായ ആശയങ്ങളുടെ മാലിന്യ കൂമ്പാരം മാത്രമാണ്."
1990കൾ
1992 ൽ തോംസൺ റോബ് പൈക്കിനൊപ്പം യുടിഎഫ് -8 എൻകോഡിംഗ് പദ്ധതി വികസിപ്പിച്ചു. യു‌ടി‌എഫ് -8 എൻ‌കോഡിംഗ് വേൾ‌ഡ് വൈഡ് വെബിന്റെ പ്രധാന പ്രതീക എൻ‌കോഡിംഗായി മാറി, ഇത് 2019 ലെ എല്ലാ വെബ് പേജുകളിലും കൂടി 90% ത്തിലധികം വരും.
1990 കളിൽ, പോർട്ടബിൾ വെർച്വൽ മെഷീനെ അടിസ്ഥാനമാക്കിയുള്ള മറ്റൊരു ഗവേഷണ ഓപ്പറേറ്റിംഗ് സിസ്റ്റമായ ഇൻഫെർനോ ഓപ്പറേറ്റിംഗ് സിസ്റ്റത്തിന്റെ നിർമാണം ആരംഭിച്ചു. ബെൽ‌ ലാബിലെ മറ്റ് ഗവേഷകർക്കൊപ്പം തോം‌സണും റിച്ചിയും ഇൻ‌ഫെർ‌നോയുമായി സഹകരണം തുടർന്നു.
2000-ാം ആണ്ടിൽ
2000 ന്റെ അവസാനത്തിൽ തോംസൺ ബെൽ ലാബിൽ നിന്ന് വിരമിച്ചു. എൻ‌ട്രിസ്‌ഫിയർ‌ ഇൻ‌കോർ‌പ്പറേറ്റിൽ‌ 2006 വരെ ഒരു ഫെലോ ആയി ജോലി ചെയ്തിരുന്ന അദ്ദേഹം ഇപ്പോൾ ഗൂഗിളിൽ ഒരു വിശിഷ്ട എഞ്ചിനീയറായി ജോലി ചെയ്യുന്നു. സമീപകാല പ്രോഗ്രാമുകളിൽ ഗോ പ്രോഗ്രാമിംഗ് ഭാഷയുമായി സഹകരിച്ചുള്ള രൂപകൽപ്പനകൾ ഉൾപ്പെടുത്തിയിട്ടുണ്ട്. ഗോയുടെ മറ്റ് യഥാർത്ഥ രചയിതാക്കൾക്കൊപ്പം സ്വയം പരാമർശിച്ച് അദ്ദേഹം ഇങ്ങനെ പറയുന്നു: "ഞങ്ങൾ മൂന്ന് പേരും [തോംസൺ, റോബ് പൈക്ക്, റോബർട്ട് ഗ്രീസെമർ] തുടങ്ങിയപ്പോൾ, അത് ശുദ്ധമായ ഗവേഷണമായിരുന്നു. ഞങ്ങൾ മൂന്ന് പേരും ഒത്തുചേർന്ന് ഞങ്ങൾ സി++ നെ വെറുക്കാനായി തീരുമാനിച്ചു. [ചിരി] ... [ഗോയിലേക്ക് മടങ്ങുന്നു,] ഞങ്ങൾ മൂന്നുപേരെയും ഭാഷയുടെ എല്ലാ സവിശേഷതകളിലും സംസാരിക്കേണ്ടതുണ്ട് എന്ന ആശയത്തോടെയാണ് ഞങ്ങൾ ആരംഭിച്ചത്, അതിനാൽ ഒരു കാരണവശാലും ഭാഷയിൽ എക്സ‌ട്രാനിയസ് ഗാർബ്ബേജ് വരുത്താൻ അനുവദിക്കില്ല."
2009 ലെ ഒരു അഭിമുഖത്തിൽ, തോംസൺ പറഞ്ഞത് ഇപ്പോൾ ഒരു ലിനക്സ് അധിഷ്ഠിത ഓപ്പറേറ്റിംഗ് സിസ്റ്റം ഉപയോഗിക്കുന്നു എന്നാണ്.
ദേശീയ അക്കാദമികൾ
1980 ൽ തോം‌സൺ നാഷണൽ അക്കാദമി ഓഫ് എഞ്ചിനീയറിംഗിലേക്ക് തിരഞ്ഞെടുക്കപ്പെട്ടു, "യുണിക്സ് രൂപകൽപ്പന ചെയ്യുകയും, അതിന്റെ പ്രവർത്തനക്ഷമത, ബ്രെഡ്ത്, ശക്തി, ശൈലി എന്നിവ മൂലം ഒരു തലമുറ മിനി കമ്പ്യൂട്ടറുകളെ മികച്ച രീതിയിൽ കൈകാര്യം ചെയ്യാൻ സാധിച്ചു". 1985 ൽ നാഷണൽ അക്കാദമി ഓഫ് സയൻസസിലെ (നാസ്) അംഗമായി തിരഞ്ഞെടുക്കപ്പെട്ടു.
ഐ‌ഇ‌ഇഇ റിച്ചാർഡ് ഡബ്ല്യു. ഹാമിംഗ് മെഡൽ
1990 ൽ തോംസണും ഡെന്നിസ് റിച്ചിയും ഐ‌ഇ‌ഇഇ റിച്ചാർഡ് ഡബ്ല്യു. ഹാമിംഗ് മെഡൽ ഇൻസ്റ്റിറ്റ്യൂട്ട് ഓഫ് ഇലക്ട്രിക്കൽ ആൻഡ് ഇലക്ട്രോണിക്സ് എഞ്ചിനീയേഴ്സിൽ നിന്ന് (IEEE) നേടി, യുണിക്സ് ഓപ്പറേറ്റിംഗ് സിസ്റ്റത്തിലും സി പ്രോഗ്രാമിംഗ് ഭാഷയ്ക്കും നല്കിയ സംഭാവന പരിഗണിച്ചായിരുന്നു അവാർഡ് നൽകിയത്.
കമ്പ്യൂട്ടർ ഹിസ്റ്ററി മ്യൂസിയത്തിലെ ഫെലോ
1997 ൽ തോംസണും റിച്ചിയും കമ്പ്യൂട്ടർ ഹിസ്റ്ററി മ്യൂസിയത്തിന്റെ ഫെലോകളായി തിരഞ്ഞെടുക്കപ്പെട്ടു. "യുണിക്സ് ഓപ്പറേറ്റിംഗ് സിസ്റ്റത്തിന്റെ സൃഷ്ടിക്കൽ, സി പ്രോഗ്രാമിംഗ് ഭാഷയുടെ വികസനം" എന്നിവയിലുള്ള സംഭാവനകൾ പരിഗണിച്ചാണിത്.
നാഷണൽ മെഡൽ ഓഫ് ടെക്നോളജി
കമ്പ്യൂട്ടർ ഹാർഡ്‌വെയർ, സോഫ്റ്റ്‌വെയർ, നെറ്റ്‌വർക്കിംഗ് എന്നിവയിൽ വളരെയധികം മുന്നേറ്റത്തിന് കാരണമായ യുണിക്സ് ഓപ്പറേറ്റിംഗ് സിസ്റ്റവും സി പ്രോഗ്രാമിംഗ് ഭാഷയും ഒരുമിച്ച് കണ്ടുപിടിച്ചതിന് 1999 ഏപ്രിൽ 27 ന് തോം‌സണും റിച്ചിയും സംയുക്തമായി പ്രസിഡന്റ് ബിൽ ക്ലിന്റണിൽ നിന്ന് 1998 ദേശീയ മെഡൽ ഓഫ് ടെക്നോളജി സ്വീകരിച്ചു. സിസ്റ്റങ്ങളും ഒരു മുഴുവൻ വ്യവസായത്തിന്റെയും വളർച്ചയെ ഉത്തേജിപ്പിക്കുകയും അതുവഴി വിവര യുഗത്തിൽ അമേരിക്കൻ നേതൃത്വം വർദ്ധിപ്പിക്കുകയും ചെയ്യുന്നു.
സുട്ടോമു കനായി അവാർഡ്
1999 ൽ ഇൻസ്റ്റിറ്റ്യൂട്ട് ഓഫ് ഇലക്ട്രിക്കൽ ആന്റ് ഇലക്ട്രോണിക്സ് എഞ്ചിനീയേഴ്സ് നിന്ന് തോം‌പ്സൺ ആദ്യത്തെ സുട്ടോമു കനായി അവാർഡ് സ്വീകരിച്ചു "പതിറ്റാണ്ടുകളായി ഡിസ്ട്രിബ്യൂട്ടഡ് സിസ്റ്റങ്ങളുടെ പ്രവർത്തനത്തിനുള്ള ഒരു പ്രധാന വേദിയായ യുണിക്സ് ഓപ്പറേറ്റിംഗ് സിസ്റ്റം സൃഷ്ടിക്കുന്നതിൽ അദ്ദേഹം വഹിച്ച പങ്കിനായിരുന്നു.
ജപ്പാൻ പ്രൈസ്
2011 ൽ, തോം‌സൺ, ഡെന്നിസ് റിച്ചിക്കൊപ്പം, യുണിക്സ് ഓപ്പറേറ്റിംഗ് സിസ്റ്റത്തിന്റെ വികസനത്തിന് മുൻ‌തൂക്കം നൽകിയതിന് ജപ്പാൻ പ്രൈസ് ലഭിച്ചു.
സ്വകാര്യ ജീവിതം
കെൻ തോംസൺ വിവാഹിതനാണ്, ആ ബന്ധത്തിൽ ഒരു മകനുമുണ്ട്.
ബാഹ്യ ലിങ്കുകൾ
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1943-ൽ ജനിച്ചവർ
സ്റ്റീവ് വോസ്നിയാക്ക്
സ്റ്റീഫൻ ഗാരി വോസ്നിയാക് (/ˈwɒzniæk/; ജനനം ഓഗസ്റ്റ് 11, 1950), "വോസ്" എന്ന വിളിപ്പേരിലും അറിയപ്പെടുന്നു, ഒരു അമേരിക്കൻ ഇലക്ട്രോണിക്സ് എഞ്ചിനീയറും കമ്പ്യൂട്ടർ പ്രോഗ്രാമറും മനുഷ്യസ്‌നേഹിയും സാങ്കേതിക സംരംഭകനുമാണ്. 1976-ൽ, ബിസിനസ്സ് പങ്കാളിയായ സ്റ്റീവ് ജോബ്‌സുമായി ചേർന്ന് അദ്ദേഹം ആപ്പിൾ ഇൻക്. സ്ഥാപിച്ചു, അത് പിന്നീട് വരുമാനത്തിൽ ലോകത്തിലെ ഏറ്റവും വലിയ വിവരസാങ്കേതിക കമ്പനിയായും വിപണി മൂലധനത്തിൽ ലോകത്തിലെ ഏറ്റവും വലിയ കമ്പനിയായും മാറി. 1970 കളിലും 1980 കളിലും ആപ്പിളിലെ അദ്ദേഹത്തിന്റെ പ്രവർത്തനത്തിലൂടെ, വ്യക്തിഗത-കമ്പ്യൂട്ടർ വിപ്ലവത്തിന്റെ പ്രമുഖ പയനിയർമാരിൽ ഒരാളായി അദ്ദേഹം പരക്കെ അംഗീകരിക്കപ്പെട്ടു.
2019 നവംബർ വരെ, 1985-ൽ സ്ഥാനമൊഴിഞ്ഞതിനുശേഷം വോസ്നിയാക് ആപ്പിളിന്റെ ജീവനക്കാരനായി തുടർന്നു. സമീപ കാലങ്ങളിൽ, ടെലികമ്മ്യൂണിക്കേഷൻസ്, ഫ്ലാഷ് മെമ്മറി, ടെക്നോളജി, പോപ്പ് കൾച്ചർ കൺവെൻഷനുകൾ, ആവാസ വിജ്ഞാനം, സാങ്കേതിക വിദ്യാഭ്യാസം തുടങ്ങിയ മേഖലകളിൽ ഇടപെടുന്ന ഒന്നിലധികം സംരംഭകത്വ ശ്രമങ്ങൾക്ക് അദ്ദേഹം ധനസഹായം നൽകിയിട്ടുണ്ട്.
ആദ്യകാല ജീവിതം
സ്റ്റീഫൻ ഗാരി വോസ്നിയാക് 1950 ഓഗസ്റ്റ് 11 ന് കാലിഫോർണിയയിലെ സാൻ ജോസിൽ ജനിച്ചു. അദ്ദേഹത്തിന്റെ അമ്മ മാർഗരറ്റ് ലൂയിസ് വോസ്നിയാക് (നീ കെർൺ) (1923-2014), വാഷിംഗ്ടൺ സ്റ്റേറ്റിൽ നിന്നുള്ളയാളായിരുന്നു, പിതാവ് ഫ്രാൻസിസ് ജേക്കബ് "ജെറി" വോസ്നിയാക് (1925-1994) മിഷിഗണിലെ ലോക്ക്ഹീഡ് കോർപ്പറേഷനിൽ എഞ്ചിനീയറായിരുന്നു. 1968-ൽ കാലിഫോർണിയയിലെ കുപെർട്ടിനോയിലെ ഹോംസ്റ്റെഡ് ഹൈസ്‌കൂളിൽ നിന്ന് വോസ്നിയാക് ബിരുദം നേടി. സ്റ്റീവിന് ഒരു സഹോദരനുണ്ട്, മെൻലോ പാർക്കിൽ താമസിക്കുന്ന മുൻ ടെക് എക്സിക്യൂട്ടീവായ മാർക്ക് വോസ്നിയാക്. അദ്ദേഹത്തിന് ലെസ്ലി വോസ്നിയാക് എന്ന ഒരു സഹോദരിയും ഉണ്ട്. അവർ കുപെർട്ടിനോയിലെ ഹോംസ്റ്റെഡ് ഹൈസ്കൂളിൽ ചേർന്നു. അപകടസാധ്യതയുള്ള യുവാക്കളെ സഹായിക്കുന്ന ഫൈവ് ബ്രിഡ്ജസ് ഫൗണ്ടേഷന്റെ ഗ്രാന്റ് അഡ്വൈസറാണ് അവർ, അത് സാൻ ഫ്രാൻസിസ്കോയിലാണ്. തന്നിലും സഹോദരങ്ങളിലും ആക്ടിവിസം കൊണ്ടുവന്നത് അമ്മയാണെന്ന് അവർ ഒരിക്കൽ പറഞ്ഞു.
വോസ്നിയാക്കിന്റെ ജനന സർട്ടിഫിക്കറ്റിലെ പേര് "സ്റ്റീഫൻ ഗാരി വോസ്നിയാക്" എന്നാണ്, എന്നാൽ "സ്റ്റീഫൻ" എന്ന് എഴുതാനാണ് താൻ ഉദ്ദേശിച്ചതെന്ന് അദ്ദേഹത്തിന്റെ അമ്മ പറഞ്ഞു, അതാണ് അദ്ദേഹം ഉപയോഗിക്കുന്നത്. വോസ്നിയാക് തന്റെ കുടുംബപ്പേര് പോളിഷ് ആണെന്ന് സൂചിപ്പിച്ചു.
1970-കളുടെ തുടക്കത്തിൽ, വോസ്‌നിയാക്കിന്റെ നീല ബോക്‌സ് ഡിസൈൻ അദ്ദേഹത്തിന് "ബെർക്ക്‌ലി ബ്ലൂ" എന്ന വിളിപ്പേര് നേടിക്കൊടുത്തു.
തന്റെ ചെറുപ്പത്തിൽ തന്നെ സ്റ്റാർ ട്രെക്ക് കാണുകയും സ്റ്റാർ ട്രെക്ക് കൺവെൻഷനുകളിൽ പങ്കെടുക്കുകയും ചെയ്‌തത് തന്റെ ആപ്പിൾ ഇൻ‌കോർപ്പറേറ്റ് തുടങ്ങുന്നതിനുള്ള പ്രചോദനത്തിന്റെ ഉറവിടമായിരുന്നെന്ന് വോസ്‌നിയാക് പറഞ്ഞു.
ഇവയും കാണുക
വിഭാഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1950-ൽ ജനിച്ചവർ വർഗ്ഗം:ഓഗസ്റ്റ് 11-ന് ജനിച്ചവർ വർഗ്ഗം:സംരംഭകർ വർഗ്ഗം:അമേരിക്കൻ അജ്ഞേയതാവാദികൾ
സ്റ്റീവ് ജോബ്സ്
ആപ്പിൾ ഇൻകോർപ്പറേറ്റഡിന്റെ സഹസ്ഥാപകനും മുൻ സി.ഇ.ഒയുമാണ് സ്റ്റീവൻ പോൾ ജോബ്സ് എന്ന സ്റ്റീവ് ജോബ്സ് (ഫെബ്രുവരി 24, 1955 – ഒക്ടോബർ 5 2011). പേഴ്സണൽ കമ്പ്യൂട്ടർ എന്ന ആശയം ജനകീയമാക്കിയതും ആപ്പിൾ കമ്പനിക്ക് തുടക്കമിട്ടതും ജോബ്സും സ്റ്റീവ് വോസ്നിയാക്കും ചേർന്നാണ്. നെക്സ്റ്റ് ഐ, പിക്സാർ എന്നീ പ്രശസ്ത കമ്പനികളുടെയും സ്ഥാപകനാണ് ജോബ്സ്. 1980 കളിൽ ജോബ്സും ജെഫ് റാസ്കിനും ചേർന്ന് പുറത്തിറക്കിയ മാക്കിന്റോഷ് സീരീസ് കമ്പ്യൂട്ടറുകളും വിജയം നേടി.
ജോബ്‌സ് 1972-ൽ റീഡ് കോളേജിൽ ചേർന്നു, അതേ വർഷം തന്നെ പിന്മാറി, 1974-ൽ ജ്ഞാനോദയം തേടിയും സെൻ ബുദ്ധമതം പഠിക്കാനും ഇന്ത്യയിലൂടെ യാത്ര ചെയ്തു. വോസ്‌നിയാക്കിന്റെ ആപ്പിൾ I പേഴ്‌സണൽ കമ്പ്യൂട്ടർ വിൽക്കാൻ അദ്ദേഹവും വോസ്‌നിയാക്കും 1976-ൽ ആപ്പിൾ സ്ഥാപിച്ചു. അവരൊന്നിച്ച്, ഒരു വർഷത്തിനുശേഷം, ഏറ്റവും വിജയകരമായ ആദ്യത്തെ വൻതോതിൽ ഉൽപ്പാദിപ്പിച്ച മൈക്രോകമ്പ്യൂട്ടറുകളിലൊന്നായ ആപ്പിൾ II ന്റെ നിർമ്മാണത്തിലൂടെ ഇരുവരും പ്രശസ്തിയും സമ്പത്തും നേടി. 1979-ൽ ജോബ്‌സ് സെറോക്‌സ് ആൾട്ടോയ്ക്ക് വാണിജ്യപരമായ സാധ്യതകൾ കണ്ടു, അത് മൗസ്-ഡ്രൈവ് ആയിരുന്നു, ഗ്രാഫിക്കൽ യൂസർ ഇന്റർഫേസ് (GUI) ഉണ്ടായിരുന്നു. ഇത് 1983-ൽ പരാജയപ്പെട്ട ആപ്പിൾ ലിസയുടെ വികസനത്തിലേക്ക് നയിച്ചു, തുടർന്ന് 1984-ൽ മാക്കിന്റോഷിന്റെ മുന്നേറ്റം, ജിയുഐ ഉള്ള ആദ്യത്തെ വൻതോതിൽ നിർമ്മിച്ച കമ്പ്യൂട്ടർ. വെക്‌റ്റർ ഗ്രാഫിക്‌സ് ഫീച്ചർ ചെയ്യുന്ന ആദ്യത്തെ ലേസർ പ്രിന്ററായ ആപ്പിൾ ലേസർറൈറ്റർ(Apple LaserWriter)ചേർത്തുകൊണ്ട് 1985-ൽ മാക്കിന്റോഷ് ഡെസ്‌ക്‌ടോപ്പ് പ്രസിദ്ധീകരണ വ്യവസായം ആരംഭിച്ചു.
കമ്പനിയുടെ ബോർഡും അതിന്റെ അന്നത്തെ സിഇഒ ജോൺ സ്‌കല്ലിയുമായുള്ള നീണ്ട അധികാര തർക്കത്തിന് ശേഷം 1985-ൽ ആപ്പിളിൽ നിന്ന് പുറത്ത് പോകാൻ ജോബ്‌സ് നിർബന്ധിതനായി. അതേ വർഷം തന്നെ, ഉയർന്ന വിദ്യാഭ്യാസത്തിനും ബിസിനസ്സ് വിപണികൾക്കുമായി കമ്പ്യൂട്ടറുകളിൽ വൈദഗ്ദ്ധ്യം നേടിയ കമ്പ്യൂട്ടർ പ്ലാറ്റ്ഫോം ഡെവലപ്മെന്റ് കമ്പനിയായ നെക്സ്റ്റിലേക്ക്(NeXT) ജോബ്സ് ഏതാനും ആപ്പിൾ ജീവനക്കാരെയും കൂട്ടിക്കൊണ്ടുപോയി. കൂടാതെ, 1986-ൽ ജോർജ്ജ് ലൂക്കാസിന്റെ ലൂക്കാസ്ഫിലിം കമ്പ്യൂട്ടർ ഗ്രാഫിക്‌സ് വിഭാഗത്തിന് ധനസഹായം നൽകിയപ്പോൾ വിഷ്വൽ ഇഫക്റ്റ് വ്യവസായം വികസിപ്പിക്കാൻ അദ്ദേഹം സഹായിച്ചു. ആദ്യത്തെ 3ഡി കമ്പ്യൂട്ടർ ആനിമേറ്റഡ് ഫീച്ചർ ഫിലിം ടോയ് സ്റ്റോറി (1995) നിർമ്മിച്ച പിക്‌സർ ആയിരുന്നു പുതിയ കമ്പനി, പിന്നീട് ഒരു പ്രധാന ആനിമേഷൻ സ്റ്റുഡിയോ ആയിത്തീർന്നു, അതിനുശേഷം 20-ലധികം ചിത്രങ്ങൾ നിർമ്മിച്ചു.
1997-ൽ നെക്സ്റ്റ് കമ്പനിയെ ഏറ്റെടുത്തതിനെ തുടർന്ന് ജോബ്‌സ് ആപ്പിളിന്റെ സിഇഒ ആയി. പാപ്പരത്വത്തിന്റെ വക്കിലായിരുന്ന ആപ്പിളിനെ പുനരുജ്ജീവിപ്പിക്കാൻ സഹായിച്ചതിന്റെ വലിയ പങ്ക് അദ്ദേഹത്തിനായിരുന്നു. 1997-ൽ "വ്യത്യസ്തമായി ചിന്തിക്കുക" എന്ന പരസ്യ കാമ്പെയ്‌നിലൂടെ ആരംഭിച്ച് ആപ്പിൾ സ്റ്റോർ, ആപ്പ് സ്റ്റോർ, ഐമാക്, ഐപാഡ്, ഐപോഡ്, ഐഫോൺ, ഐട്യൂൺസ്(iTunes)എന്നിവയിലേക്ക് നയിച്ചുകൊണ്ട് വലിയ സാംസ്കാരിക പരിണാമങ്ങളുള്ള ഉൽപ്പന്നങ്ങളുടെ ഒരു നിര വികസിപ്പിക്കുന്നതിന് ഇംഗ്ലീഷ് ഡിസൈനർ ജോണി ഐവുമായി ചേർന്ന് അദ്ദേഹം പ്രവർത്തിച്ചു, ഒപ്പം ഐട്യൂണ്സ് സ്റ്റോർ കൂടി ലഭ്യമാക്കുകയും ചെയ്തു. 2001-ൽ, യഥാർത്ഥ മാക്ഒഎസിനു പകരം പൂർണ്ണമായും പുതിയ മാക്ഒഎസ് X (ഇപ്പോൾ MacOS എന്ന് അറിയപ്പെടുന്നു) നെക്സ്റ്റിന്റെ നെക്സ്റ്റ്സെപ്പ്സ്(NeXTSTEP)പ്ലാറ്റ്‌ഫോമിനെ അടിസ്ഥാനമാക്കി, ഒഎസിന് ആദ്യമായി ഒരു ആധുനിക യുണിക്സ് അധിഷ്ഠിത അടിത്തറ നൽകി. 2011 ഓഗസ്റ്റ് 24-നു് ആപ്പിളിന്റെ സി.ഇ.ഒ സ്ഥാനത്തു നിന്ന് വിരമിക്കുകയാണെന്ന് സ്റ്റീവ് ജോബ്സ് പ്രഖ്യാപിച്ചു. അദ്ദേഹത്തിന്റെ വിരമിക്കൽ കത്തിൽ ആപ്പിളിന്റെ വിജയഗാഥ തുടരുമെന്നും തന്റെ പിൻഗാമിയായി ടിം കുക്കിനെ നിയമിക്കുന്നതായും അറിയിച്ചു. അദ്ദേഹത്തിന്റെ ആവശ്യപ്രകാരം, ആപ്പിളിന്റെ ബോർഡ് ഓഫ് ഡയറക്ടേഴ്സിന്റെ ചെയർമാനായി നിയമിച്ചു.
പാൻക്രിയാറ്റിക് അർബുദബാധ മൂലം ആറാഴ്ചകൾ കൂടി മാത്രമേ സ്റ്റീവ് ജീവിച്ചിരിക്കുകയുള്ളുവെന്ന് 2011 ഫെബ്രുവരി 18-ന് മാധ്യമങ്ങൾ റിപ്പോർട്ട് ചെയ്തിരുന്നു 2011 ഒക്ടോബർ 5-ന് രോഗം മൂർച്ഛിച്ചതിനെ തുടർന്ന് കാലിഫോർണിയയിലെ പാലൊ ആൾട്ടോയിൽ വച്ച് സ്റ്റീവ് അന്തരിച്ചു.
ജീവശാസ്ത്രപരവും ദത്തെടുക്കപ്പെട്ടതുമായ കുടുംബങ്ങൾ
സ്റ്റീവൻ പോൾ ജോബ്‌സ് കാലിഫോർണിയയിലെ സാൻ ഫ്രാൻസിസ്കോയിൽ 1955 ഫെബ്രുവരി 24-ന് ജോവാൻ കരോൾ ഷീബിളിന്റെയും അബ്ദുൾഫത്താഹ് ജൻഡാലിയുടെയും (അറബിക്: عبد الفتاح الجندلي) മകനായി ജനിച്ചു. ക്ലാരയും (നീ ഹഗോപിയൻ) പോൾ റെയിൻഹോൾഡ് ജോബ്‌സും അദ്ദേഹത്തെ ദത്തെടുത്തു.
ജോബ്സിന്റെ ബയോളജിക്കൽ ഫാദറായ ജന്ദാലി സിറിയക്കാരനും "ജോൺ" എന്ന പേരിൽ അറിയപ്പെട്ടവനുമായിരുന്നു. ഹോംസിലെ ഒരു അറബ് മുസ്ലീം വീട്ടിലാണ് അദ്ദേഹം വളർന്നത്. ലെബനനിലെ അമേരിക്കൻ യൂണിവേഴ്സിറ്റി ഓഫ് ബെയ്റൂട്ടിൽ ബിരുദ വിദ്യാർത്ഥിയായിരിക്കെ, വിദ്യാർത്ഥി പ്രവർത്തകനായിരുന്നു, രാഷ്ട്രീയ പ്രവർത്തനങ്ങളുടെ പേരിൽ ജയിലിൽ കിടന്നു. വിസ്കോൺസിൻ സർവകലാശാലയിൽ പിഎച്ച്ഡി പൂർത്തിയാക്കിയ അദ്ദേഹം ജർമ്മൻ, സ്വിസ് വംശജനായ അമേരിക്കൻ കത്തോലിക്കനായ ഷീബിളിനെ കണ്ടുമുട്ടി. ഒരു ഡോക്ടറൽ കാൻഡിഡേറ്റ് എന്ന നിലയിൽ, രണ്ടുപേർക്കും ഒരേ പ്രായമാണെങ്കിലും ഷീബിൾ പഠിക്കുന്ന ഒരു കോഴ്‌സിന്റെ ടീച്ചിംഗ് അസിസ്റ്റന്റായിരുന്നു ജന്ദാലി. നോവലിസ്റ്റ് മോണ സിംപ്സൺ, ജോബ്സിന്റെ ജീവശാസ്ത്ര സഹോദരി, തങ്ങളുടെ മകൾ ഒരു മുസ്ലീവുമായി ഡേറ്റിംഗ് നടത്തുന്നതിൽ ഷീബിളിന്റെ മാതാപിതാക്കൾ സന്തുഷ്ടരല്ലെന്ന് അഭിപ്രായപ്പെട്ടു. സ്റ്റീവ് ജോബ്‌സിന്റെ ജീവചരിത്രത്തിന്റെ രചയിതാവായ വാൾട്ടർ ഐസക്‌സൺ, അവൾ ബന്ധം തുടർന്നാൽ ഷീബിളിന്റെ പിതാവ് അവളെ "പൂർണ്ണമായി വെട്ടിമാറ്റുമെന്ന് ഭീഷണിപ്പെടുത്തിയിരുന്നു" എന്ന് പറയുന്നു.
കോളേജിലേക്ക്
പതിനേഴാം വയസിലാണ് സ്റ്റീവ് പോർട്ട്ലാൻഡിലെ റീഡ്കോളേജിൽ ബിരുദപഠനത്തിനായി ചേരുന്നത്. ഫിനാൻസ് കമ്പനിയിൽ ജോലി ഉണ്ടായിരുന്ന വളർത്തച്ചന്റെ വരുമാനം ആ കുടും ബത്തിന് ജീവിക്കാൻ മതിയായിരുന്നില്ല. എന്നാലും അവർ സ്റ്റീവിനെ കോളേജിൽ വിട്ടു പഠിപ്പിച്ചു. എന്നാൽ പിതാവിന്റെ പ്രയാസം കണ്ട സ്റ്റീവ് കോളേജ് പഠനം മതിയാക്കി. ഇന്ത്യയിൽ നിന്ന് സ്വരാജ്യത്തെത്തിയ സ്റ്റീവ് ജോബ്സ് മുണ്ഡനം ചെയ്തും ബുദ്ധമത അനുയായിയായും മാറിക്കഴിഞ്ഞിരുന്നു.
തൊഴിൽ
1976 ൽ സ്റ്റീവ് വോസ്നിയാക്കിനും റൊണാൾഡ് വെയിനുമൊപ്പം ആപ്പിൾ സാങ്കേതികവിദ്യയ്ക്കുതുടക്കമിട്ടു. 1980 കളിൽ സ്റ്റീവ് മൌസിന്റെ മൂല്യം മനസ്സിലാക്കി ആപ്പിൾ ലിസയും പിന്നെ മാക്കിന്റൊഷും അവതരിപ്പിച്ചു 1983ൽ അദ്ദേഹം പ്രശസ്തമായ പെപ്സി യുടെ സി.ഇ.ഒ ആയിരുന്ന ജോൺ സ്കുള്ളീ ഇനെ "നിങ്ങള്ക്ക് താങ്ങളുടെ ബാക്കി ജീവിതം പഞ്ചസാര വെള്ളം വിറ്റ്‌ ജീവിക്കണോ അതോ എന്റെ കൂടെ വന്ൻ ലോകം മാറ്റണോ" എന്ന് ചോദിച്ചു അപ്പ്ലിലോട്ടു വരുത്തി. എന്നാൽ ഇതേ സ്കുള്ളീ തന്നെ ജോബ്സിനെ 1985 ൽ ആപ്പിളിൽ നിന്ന് പുറത്താക്കി. എന്നാൽ ജോബ്സ് നിരാശനായില്ല. അദ്ദേഹം നെക്സ്റ്റ് കമ്പുറെര്സ് എന്ന കമ്പനി തുടങ്ങി. 1986 ൽ ജോബ്സ് പിക്സാർ എന്ന കമ്പനിക്കും തുടക്കമിട്ടു. ടോയ് സ്റ്റോറി മുതലായ പല പ്രശസ്ത സിനിമകൽ നിർമിച്ച കമ്പന്യാണ് ഇത്. 1996 ൽ ആപ്പിൾ നെക്സ്റ്റ്നെ വാങ്ങിയപ്പോൾ ജോബ്സ് അപ്പ്ളിൽ തിരിച്ചെത്തി. 2001 ൽ ആപ്പിൾ ഐപോഡ് അവതരിപിച്ചു. ഇത് പാട്ടിന്റെ വ്യവസായത്തെ അട്ടിമറിച്ചു. തുടക്കത്തിലുണ്ടായ പരാജയങ്ങളിൽ പതറാതെ 2003 ൽ ഐ ട്യൂൺസിന്റെ വരെ വാണിജ്യ വിജയങ്ങൾ അദ്ദേഹം അനുഭവിച്ചറിഞ്ഞു. 2007 ൽ ആപ്പിൾ ഐഫോൺ അവതരിപ്പിച്ചു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1955-ൽ ജനിച്ചവർ വർഗ്ഗം:ഫെബ്രുവരി 24-ന് ജനിച്ചവർ വർഗ്ഗം:സംരംഭകർ വർഗ്ഗം:2011-ൽ മരിച്ചവർ വർഗ്ഗം:ഒക്ടോബർ 5-ന് മരിച്ചവർ വർഗ്ഗം:അമേരിക്കൻ ശതകോടീശ്വരന്മാർ
പട്ടടക്കൽ
കർണാടകയിലെ വളരെയേറെ ചരിത്ര പ്രാധാന്യമുള്ള ഗ്രാമങ്ങളിൽ ഒന്നാണ്‌ പട്ടടക്കൽ (കന്നട: - ಪಟ್ಟದ್ಕಲ್ಲು, പട്ടദകല്ലു). ബാഗൽക്കോട്ട് ജില്ലയിൽ മാലപ്രഭ നദിയോട് ചേർന്നാണ് ഈ പുരാതനഗ്രാമം സ്ഥിതി ചെയ്യുന്നത്. ഐഹോൾ ബദാമി ഹൈവേയുടെ ഇടയിലായി ഐഹോളിൽ നിന്നും പത്തുകിലോമീറ്റർ സഞ്ചരിച്ചാൽ പട്ടടക്കലിലെത്താം. ചാലൂക്യസാമ്രാജ്യത്തിന്റെ തലസ്ഥാനനഗരി ആയിരുന്നു പട്ടടക്കൽ. ചാലൂക്യസംസ്കാരത്തിന്റെ അവശേഷിപ്പായി നിരവധി ക്ഷേത്രങ്ങളുടെ ഒരു സമുച്ചയം ഇവിടെ സ്ഥിതിചെയ്യുന്നു. ക്ഷേത്രങ്ങളെല്ലാം തന്നെ ഏഴും എട്ടും നൂറ്റാണ്ടുകളിലായി പണികഴിപ്പിച്ചവയാണ്. ഇവ എല്ലാം ഇന്തോ-ആര്യൻ, ദ്രാവിഡസംസ്‌കാരം എന്നിവയുടെ വശ്യഭംഗി നിറഞ്ഞവയാണ്. ഒരുക്ഷേത്രത്തിൽ ഒഴികെ മറ്റൊന്നിലും ആരാധന നടന്നുവരുന്നില്ല. 1987 - ഇൽ യുനെസ്‌കോ പട്ടടക്കലിനെ ലോകപൈതൃക സ്വത്തായിട്ട് ആംഗീകരിച്ചിട്ടുണ്ട്. കർണാടകയിലെ വളരെ പ്രസിദ്ധമായ ഒരു വിനോദസഞ്ചാര കേന്ദ്രം കൂടിയാണ് പട്ടടക്കൽ. ഇവിടെ നിന്നും 22 കിലോമീറ്റർ സഞ്ചരിച്ചാൽ മറ്റൊരു പ്രധാന പുരാധനഗ്രാമമായ ബദാമിയിൽ എത്തിച്ചേരാം.
ക്ഷേത്രങ്ങൾ
ചാലൂക്യരാജവംശത്തിലെ രാജാക്കന്മാർ ഓരോയുദ്ധം ജയിച്ചുവരുമ്പോഴും അതിന്റെ ഓർമ്മയ്‌ക്കായി പണിതുണ്ടാക്കിയതാണ് ഈ ക്ഷേത്രസമുച്ചയത്തിലെ ക്ഷേത്രങ്ങൾ. ക്ഷേത്രസമുച്ചയത്തിലെ വിരൂപാക്ഷാക്ഷേത്രത്തിനു മുന്നിലായി ഒരു വിജയസ്തൂപം സ്ഥാപിച്ചിട്ടുണ്ട്. പുരാതന കർണാടക ലിപിയിൽ ആ വിജയത്തെക്കുറിച്ച് എഴുതിവെച്ചിരിക്കുന്നു. വിരൂപാക്ഷാക്ഷേത്രം, സംഗമേശ്വരക്ഷേത്രം, മല്ലികാർജ്ജുനക്ഷേത്രം, കാശിവിശ്വനാഥക്ഷേത്രം, കടസിദ്ദ്വേശ്വരക്ഷേത്രം, ജംബുലിംഗ്വേശ്വരക്ഷേത്രം, ഗൽഗനാഥക്ഷേത്രം, ജൈനനാരായണക്ഷേത്രം എന്നിവയാണു പട്ടടക്കലിലെ പ്രധാനക്ഷേത്രങ്ങൾ. അതിൽ ജൈനനാരായണക്ഷേത്രം കുറച്ചകലെയായി സ്ഥിതിചെയ്യുന്നു. പൂർണമായും കല്ലിൽ നിർമ്മിച്ച ഒരു ഗോവണി ഈ ക്ഷേത്രത്തിൽ ഉണ്ട്. എല്ലാ ക്ഷേത്രങ്ങളും പിൽക്കാലത്ത് മറ്റു രാജാക്കന്മാരാൽ തകർക്കപ്പെട്ടവയാണ്. പൂർണമായും വൻ‌കല്ലുകളിൽ മാത്രം തീർത്തവയാണ് ഓരോ ക്ഷേത്രങ്ങളും എന്നതാണ് ഇവിടുത്തെ പ്രത്യേകത.
അവലംബങ്ങൾ
വർഗ്ഗം:കർണാടകത്തിലെ ഗ്രാമങ്ങൾ വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
കുട്ടിക്കര ഭഗവതി
മൂവാരി സമുദായക്കാരുടെ പ്രധാനക്ഷേത്രങ്ങളിലൊന്നായ പഴയങ്ങാടിക്കടുത്തുളള വെങ്ങര മൂലക്കീൽ കുട്ടിക്കര ഭഗവതി ക്ഷേത്രത്തിലെ പ്രധാന തെയ്യക്കോലമാണ് കുട്ടിക്കര ഭഗവതി. മലയാള മാസം മകരം 26 മുതൽ കുംഭം 2 വരെയാണ് ഇവിടെ കളിയാട്ടം നടത്താറ്. വലിയ മുടിയാണ് കുട്ടിക്കര ഭഗവതിയുടെ കോലത്തിന്.
ഐതിഹ്യം
<!-- കുട്ടിക്കര ചാമുണ്ഡിയും അടുത്തില പള്ളിപെരുമലയനും
കുട്ടിക്കര ചാമുണ്ഡിയും അടുത്തില പള്ളിപെരുമലയനും
ആയിരംതെങ്ങ്,പങ്ങടം നീലങ്കൈ ,വെങ്ങര കിഴക്കറ,വെങ്ങര കുട്ടിക്കര ഇവയാണ് മൂവാരി സമുദായത്തിൻറെ സുപ്രധാനമായ കഴകങ്ങൾ. ചാമുണ്ഡിയാണ് ഇവിടുത്തെ പ്രധാന പരദേവത. ആയിരംതെങ്ങിൽ ആഴിതീരം ചാമുണ്ഡിയെന്നും നീലങ്കൈയിൽ നീലങ്കൈ ചാമുണ്ടിയെന്നും കുട്ടിക്കരയിൽ കുട്ടിക്കര ചാമുണ്ടിയെന്നും കിഴക്കറക്കാവിൽ കിഴക്കറ ചാമുണ്ഡി എന്നിങ്ങനെ കെട്ടിയാടുന്നു. ഈ ദേവതമാരാണു അതതു കാവുകളിൽ മേൽപ്പറമ്പിൽ ഭഗവതിക്കൊപ്പം വയലാട്ടമാടുക. സവിശേഷമായ മറ്റൊരു കാര്യം മറ്റു മൂന്നിടങ്ങളിലും ചാമുണ്ടി പുറത്തട്ടു മുടിയുള്ള അമ്മ പരദേവതയാണെങ്കിൽ കുട്ടിക്കര അത് പുരുഷദൈവമാണ്. ലോകാദിനാഥനാം വിഷ്ണുമൂർത്തിയെയാണ് കുട്ടിക്കര ചാമുണ്ടിയായി കെട്ടിയാടുന്നത്‌.
എന്നാൽ ഒരുകാലം വരെ കുട്ടിക്കര ചാമുണ്ടിയായി കെട്ടിയാടിയിരുന്ന തെയ്യം മറ്റു മൂന്നു കഴകങ്ങൾക്കും സമാനമായി പുറത്തട്ടു മുടിയണിഞ്ഞ, വെളിമ്പൻ ഉടയാടകൾ അണിഞ്ഞ അമ്മ ചാമുണ്ഡി തന്നെയായിരുന്നു. പിന്നെ അത് വിഷ്ണുമൂർത്തിയായി മാറ്റി കെട്ടിയാടപ്പെടുകയായിരുന്നു എന്ന് ചരിത്രയാഥാർഥ്യം. വെറുതെയൊരു രസത്തിന് അല്ലെങ്കിൽ കാഴ്ചഭംഗിക്ക് വേണ്ടിയായിരുന്നില്ല ഇങ്ങനെയൊരു തെയ്യം മാറ്റിക്കെട്ടൽ. മഹാസ്വാതികനായ, കേൾവിക്കേട്ട തെയ്യക്കാരനായ അന്നത്തെ അടുത്തില പള്ളിപ്പെരുമലയൻറെ അചഞ്ചഭക്തിയുടെയും ആത്മവിശ്വാസത്തിൻറെയും ഇച്ഛാശക്തിയുടെയും കരളുറപ്പിൻറെയും കഥ ഈ തെയ്യം മാറ്റിക്കെട്ടലിലുണ്ട്. അടുത്തില പള്ളിപ്പെരുമലയനെ ഒരിക്കൽ പരദേവതമാർ പരീക്ഷിച്ചത്രേ. നാടെങ്ങും കളിയാട്ടത്തിൻറെ നിരവൃതികൾ നിറയുന്ന ഒരുകാലം. കുട്ടിക്കര ഭഗവതി ക്ഷേത്രത്തിലും തെയ്യം കുറിച്ചു. മലയർക്ക് വേണ്ടി അടുത്തില പള്ളിപ്പെരുമലയൻ അടയാളം വാങ്ങി. തെയ്യക്കോപ്പുകൾ മറ്റുള്ളവരിൽ നിന്നും കടം വാങ്ങി ഉപയോഗിക്കുന്ന ഒരു കാലമായിരുന്നു അന്നത്തേത്. കുട്ടിക്കരയിലെ കളിയാട്ടത്തീയതി അടുത്തു. പെരുമലയൻ ചാമുണ്ടിയുടെ അണിയലത്തിനായി പോയി. പക്ഷെ അണിയലം എവിടെയും കിട്ടാനില്ല. നാട്ടിലും നാട്ടിനു പുറത്തും അന്വേഷിച്ചു, പക്ഷേ എങ്ങും കളിയാട്ടം കൊടുമ്പിരിക്കൊള്ളുന്ന കാലമായതിനാൽ ചാമുണ്ടിയുടെ അണിയലം എങ്ങും കിട്ടാത്ത അവസ്ഥ. കുട്ടിക്കരയിലേക്ക് കളിയാട്ടത്തിനു പോകാനുള്ള സമയമടുത്തു. പക്ഷേ ചാമുണ്ടിയുടെ അണിയലം കിട്ടാതെ എങ്ങനെ കുട്ടിക്കര ചാമുണ്ടി കെട്ടിയാടും? പക്ഷേ പെരുമലയൻ ആത്മവിശ്വാസം കൈവിട്ടില്ല. കുലദേവതയും പരദേവതയുമാം പൊട്ടൻതെയ്യത്തെ മനസ്സിൽ വിളിച്ച് തൻറെ പകലുണ്ടായിരുന്ന വിഷ്ണുമൂർത്തിയുടെ തെയ്യക്കോപ്പുകളുമെടുത്ത്, പരിവാരങ്ങളെയും കൂട്ടി പെരുമലയൻ കുട്ടിക്കരയിലെത്തി. കാവിലെ ഭാരവാഹികളോട് തൻറെ അവസ്ഥ ബോധിപ്പിച്ചു, ചാമുണ്ടിക്ക് പകരം വിഷ്ണുമൂർത്തി കെട്ടിയാടാനുള്ള അനുവാദം ചോദിച്ചു. എതിർപ്പുകൾ ധാരാളമുണ്ടായി. പക്ഷേ തെയ്യം കെട്ടാതിരിക്കാനും കഴിയില്ല ഒരു തെയ്യത്തിന് പകരം മറ്റൊന്ന് കെട്ടിക്കാനും കഴിയില്ല എന്ന സ്തിഥി. ഒടുവിൽ പ്രശ്നപരിഹാരത്തിനായി മൂവാരി കാരണവന്മാർ ജ്യോതിഷനെ വിളിച്ചു. കണിശൻ കവടി നിർത്തിനോക്കി, കുട്ടിക്കര ചാമുണ്ടിക്ക് പകരം വിഷ്ണുമൂർത്തി കെട്ടിയാടുന്നതിൽ കാവിൽ കുടിയിരിക്കുന്ന ധർമ്മദൈവങ്ങൾക്ക് പരിപൂർണ്ണസമ്മതം എന്നായിരുന്നു പ്രശ്നവിധി. കാവുടമകളെയും അടുത്തില പള്ളിപ്പെരുമലയനയെയും ഭക്തജനങ്ങളെയും ആഹ്ലാദഭരിതരാക്കി ജ്യോതിഷവചനം. തികഞ്ഞ ഭക്തിയോടെ, പരദേവതമാരുടെ അനുഗ്രഹത്തോടെ അന്ന് ചരിത്രത്തിലാദ്യമായി ചാമുണ്ടിക്ക് പകരം കുട്ടിക്കരയിൽ വിഷ്ണുമൂർത്തി കെട്ടിയാടി. അന്നത്തെ അടുത്തില പള്ളിപ്പെരുമലയൻറെ ഉപാസനാവിജയം എന്ന് ഈ തെയ്യം മാറ്റിക്കെട്ടലിനെ വിശേഷിപ്പിക്കാം. കറകളഞ്ഞ ഭക്തിയും ആത്മാർപ്പണവും അളവറ്റ ദൈവാനുഗ്രഹവും മുഖമുദ്രയാക്കിയ അദ്ദേഹത്തിൻറെ മഹത് വ്യക്തിത്വത്തിന് താൻ കെട്ടിയാടുന്ന തെയ്യക്കോലങ്ങൾ നൽകിയ പരമോന്നത ബഹുമതി എന്നും ഈ സംഭവത്തെ വിശേഷിപ്പിക്കാവുന്നതാണ്.
വർഗ്ഗം:തെയ്യങ്ങൾ
കെ. മുരളീധരൻ
കേരളത്തിലെ കോൺഗ്രസ് പാർട്ടിയുടെ നേതാവും 2019 മുതൽ വടകരയിൽ നിന്നുള്ള ലോക്സഭാംഗവുമാണ്‌ '''കെ. മുരളീധരൻ''' (ജനനം: 14 മെയ് 1957) കെ.പി.സി.സിയുടെ മുൻ പ്രസിഡണ്ടായിരുന്ന കെ. മുരളീധരൻ, മുതിർന്ന കോൺഗ്രസ് നേതാവായിരുന്ന കെ. കരുണാകരന്റെ മകനാണ്
ജീവിതരേഖ
പ്രമുഖ കോൺഗ്രസ് നേതാവും മുൻ കേരള മുഖ്യമന്ത്രിയുമായിരുന്ന കെ. കരുണാകരന്റെയും കല്യാണിക്കുട്ടിയമ്മയുടെയും മകനായി 1957 മേയ് 14-ന് തൃശ്ശൂരിലാണ് കണ്ണോത്ത് മുരളീധരൻ എന്ന കെ. മുരളീധരൻ ജനിച്ചത്. കോൺഗ്രസ് നേതാവ് പത്മജ വേണുഗോപാൽ ഇളയ സഹോദരിയാണ്. തൃശ്ശൂർ പൂങ്കുന്നം ഗവ. ഹൈസ്കൂൾ, തിരുവനന്തപുരം മാർ ഇവാനിയോസ് കോളേജ് എന്നിവിടങ്ങളിലായി വിദ്യാഭ്യാസം പൂർത്തിയാക്കിയ മുരളീധരൻ തിരുവനന്തപുരം ലോ അക്കാദമിയിൽ നിന്ന് നിയമബിരുദം നേടി. അല്പകാലം അഭിഭാഷകനായി പ്രവർത്തിച്ചിരുന്നു.
ജ്യോതിയാണ് മുരളീധരന്റെ ഭാര്യ. ഇവർക്ക് ശബരീഷ്, അരുൺ എന്നീ രണ്ട് ആൺമക്കളുണ്ട്. ഇരുവരും വിവാഹിതരാണ്.
രാഷ്ട്രീയജീവിതം
ഇന്ത്യൻ നാഷണൽ കോൺഗ്രസിൻറെ പോഷകസംഘടനയായ സേവാദൾ പ്രവർത്തകനായാണ് കെ. മുരളീധരൻ സ്ഥിരമായി രാഷ്ട്രീയപ്രവർത്തനത്തിലേക്ക് പ്രവേശിക്കുന്നത്. സേവാദളിലെ വിവിധ സ്ഥാനമാനങ്ങളിലൂടെ ഉയർന്നുവന്ന അദ്ദേഹം സംഘടനയുടെ സംസ്ഥാന മേധാവിയായിരിക്കെ 1989-ൽ നടന്ന ലോക്സഭ തിരഞ്ഞെടുപ്പിൽ കോഴിക്കോട് നിന്ന് സി.പി.എം നേതാവായിരുന്ന ഇ.കെ. ഇമ്പിച്ചി ബാവയെ പരാജയപ്പെടുത്തി ആദ്യമായി ലോക്സഭ അംഗമായി തിരഞ്ഞെടുക്കപ്പെട്ടു.
1991-ൽ നടന്ന ലോക്സഭ തിരഞ്ഞെടുപ്പിൽ കോഴിക്കോട് നിന്ന് ജനതാദൾ (എസ്) നേതാവായിരുന്ന എം.പി.വീരേന്ദ്രകുമാറിനെ തോൽപ്പിച്ചാണ് വീണ്ടും ലോക്സഭയിലെത്തിയത്. പിന്നീട് മത്സരിച്ചുവെങ്കിലും 1996-ൽ നടന്ന ലോക്സഭ തിരഞ്ഞെടുപ്പിൽ കോഴിക്കോട് നിന്ന് എം.പി. വീരേന്ദ്രകുമാറിനോട് പരാജയപ്പെട്ടു. 1998-ൽ നടന്ന ലോക്സഭ തിരഞ്ഞെടുപ്പിൽ തൃശൂരിൽ നിന്ന് മത്സരിച്ചെങ്കിലും സി.പി.ഐ നേതാവായിരുന്ന വി.വി. രാഘവൻനോട് തോറ്റു.
1999-2001 കാലഘട്ടത്തിൽ കേരള പ്രദേശ് കോൺഗ്രസ് കമ്മിറ്റിയുടെ (കെ.പി.സി.സി.) ജനറൽ സെക്രട്ടറിയും വൈസ് പ്രസിഡണ്ടുമായി.
1999-ൽ ജനതാദൾ (എസ്) നേതാവായ ഇബ്രാഹിമിനെ തോൽപ്പിച്ച് കോഴിക്കോട് നിന്ന് വീണ്ടും ലോക്‌സഭയിൽ അംഗമായി.
2001-2004 കാലഘട്ടത്തിൽ എ.കെ. ആൻറണി കേരള മുഖ്യമന്ത്രിയായിരുന്നുപ്പോൾ കെ. മുരളീധരനായിരുന്നു കെ.പി.സി.സി. പ്രസിഡണ്ട്. 2004 ഫെബ്രുവരി 11-ന് എ.കെ. ആൻറണി മന്ത്രിസഭയിലെ വൈദ്യുതി വകുപ്പ് മന്ത്രിയായി മുരളീധരൻ ചുമതലയേറ്റു. എന്നാൽ ആറു മാസത്തിനകം നടന്ന ഉപതിരഞ്ഞെടുപ്പിൽ വടക്കാഞ്ചേരി മണ്ഡലത്തിൽനിന്നും നിയമസഭയിലേക്ക് മത്സരിച്ച് പരാജയപ്പെട്ടതിനാൽ 2004 മെയ് 14-ന് അദ്ദേഹം മന്ത്രിസ്ഥാനം രാജിവെച്ചു. കേരളത്തിൽ നിയമസഭാ ഉപതെരഞ്ഞെടുപ്പിൽ പരാജയപ്പെട്ട ഏക മന്ത്രിയാണ് കെ.മുരളീധരൻ
2004-ൽ രാജ്യസഭസീറ്റിന്റെ പ്രശ്നത്തിൽ മുരളീധരന്റെ പിതാവ് കെ. കരുണാകരൻനും അദ്ദേഹത്തിൻ്റെ അനുയായികളും കോൺഗ്രസ് സംസ്ഥാന നേതൃത്വമായി കലഹിച്ചതിനെ തുടർന്ന് കെ.മുരളീധരൻ കേരള പ്രദേശ് കോൺഗ്രസ് കമ്മറ്റി (കെ.പി.സി.സി) പ്രസിഡണ്ട് സ്ഥാനം രാജിവെച്ചു.
2005-ൽ കോൺഗ്രസ് നേതാവായ അഹമ്മദ് പട്ടേലിനെ അലൂമിനിയം പട്ടേൽ എന്ന് വിളിച്ചതിനെ തുടർന്ന് കോൺഗ്രസ് പാർട്ടിയിൽ നിന്ന് ആറ് വർഷത്തേയ്ക്ക് മുരളീധരനെ സസ്പെൻഡ് ചെയ്തു. അതിനുശേഷം 2005-ൽ കെ. കരുണാകരന്റെ നേതൃത്വത്തിൽ രൂപംകൊണ്ട പുതിയ പാർട്ടിയായ ഡി.ഐ.സി (കെ)യുടെ സംസ്ഥാന പ്രസിഡണ്ടായി തിരഞ്ഞെടുക്കപ്പെട്ടു.
2005-ലെ പഞ്ചായത്ത് തിരഞ്ഞെടുപ്പിൽ ഇടതുപക്ഷ ജനാധിപത്യമുന്നണിയുമായി ധാരണയിലെത്തിയെ ഡി.ഐ.സി (കെ) സംസ്ഥാനത്തിന്റെ പലയിടങ്ങളിലും വിജയിച്ചു. പിന്നീട് പ്രതിപക്ഷ നേതാവായിരുന്ന  വി.എസ്. അച്യുതാനന്ദൻനും വെളിയം ഭാർഗവൻ അടക്കമുള്ള സി.പി.ഐ നേതാക്കളും ഡി.ഐ.സിക്കെതിരെ കടുത്ത വിമർശനം നടത്തിയതിനെ തുടർന്ന് ഡി.ഐ.സി (കെ)യെ ഇടതുമുന്നണിയിൽ നിന്ന് പുറത്താക്കി.
പിന്നീട് 2006-ൽ നടന്ന നിയമസഭാ തിരഞ്ഞെടുപ്പിൽ യു.ഡി.എഫ് നേതൃത്വവുമായി ഡി.ഐ.സി (കെ) ധാരണയിലെത്തി. 2006-ലെ നിയമസഭ തിരഞ്ഞെടുപ്പിൽ കൊടുവള്ളിയിൽ നിന്ന് യു.ഡി.എഫ് സ്ഥാനാർത്ഥിയായി മത്സരിച്ച കെ.മുരളീധരൻ സി.പി.എം സ്വതന്ത്രനായ പി.ടി.എ.റഹീമിനോട് തോറ്റു.
2006 നിയമസഭ തിരഞ്ഞെടുപ്പിൽ യു.ഡി.എഫ് ഘടകകക്ഷിയായി മത്സരിച്ച ഡി.ഐ.സി (കെ) എന്ന പാർട്ടിയ്ക്ക് ഒരു സ്ഥലത്ത് മാത്രമാണ് വിജയിക്കാനായത്. ഇതിനിടയിൽ ചില പാർട്ടി നേതാക്കൾ മാതൃസംഘടനയായ ഇന്ത്യൻ നാഷണൽ കോൺഗ്രസ്സിലേക്ക് തിരിച്ചുപോകാൻ താല്പര്യം പ്രകടിപ്പിച്ചു. ഇത് ഡി.ഐ.സി.(കെ)യുടെ പിളർപ്പിലേക്ക് നയിച്ചു.
2007-ൽ കെ. കരുണാകരനോടൊപ്പം കെ. മുരളീധരനും ഡി.ഐ.സി (കെ) പാർട്ടിയും എൻ.സി.പിയിൽ ലയിച്ചു. 2007 ഡിസംബർ 31-ന് കെ. കരുണാകരൻ കോൺഗ്രസിലേയ്ക്ക് തിരിച്ചുപോയെങ്കിലും മുരളീധരൻ എൻ.സി.പിയിൽ തുടർന്നു.
കെ.പി.സി.സി പ്രസിഡൻറായതിനെ തുടർന്ന് മത്സരരംഗത്ത് നിന്നൊഴിവായ മുല്ലപ്പള്ളി രാമചന്ദ്രൻന് പകരക്കാരനായി 2019-ലെ ലോക്സഭ തിരഞ്ഞെടുപ്പിൽ വടകര ലോക്സഭാ മണ്ഡലത്തിൽനിന്ന് ജനവിധി തേടുവാൻ വട്ടിയൂർക്കാവ് എം.എൽ.എ ആയിരുന്ന മുരളീധരനെ കോൺഗ്രസ് നിയോഗിച്ചതിനെ തുടർന്ന് എതിർ സ്ഥാനാർത്ഥിയായി മത്സരിച്ച സിപിഎമ്മിലെ പി.ജയരാജനെ പരാജയപ്പെടുത്തിയ മുരളീധരൻ വീണ്ടും ലോക്സഭ അംഗമായി തിരഞ്ഞെടുക്കപ്പെട്ടു.
കോൺഗ്രസ് പാർട്ടി
ഇന്ത്യൻ നാഷണൽ കോൺഗ്രസ്സിൽ പ്രവർത്തിച്ചിരുന്ന മുരളീധരൻ മൂന്നുതവണ കോഴിക്കോട് മണ്ഡലത്തിൽനിന്ന് ലോക്‌സഭയിലേക്ക് തിരഞ്ഞെടുക്കപ്പെട്ടിട്ടുണ്ട്. കോൺഗ്രസിൽനിന്ന് തെറ്റിപ്പിരിഞ്ഞ അദ്ദേഹം ഡെമോക്രാറ്റിക് ഇന്ദിര കോൺഗ്രസ് (കരുണാകരൻ) എന്ന പാർട്ടിയുടെ പ്രസിഡണ്ടാകുകയും പിന്നീട് പാർട്ടി എൻ.സി.പി യിൽ ലയിച്ചപ്പോൾ സംസ്ഥാനപ്രസിഡണ്ടായി നിയമിക്കപ്പെടുകയുമായിരുന്നു.